Tanjug 16. oktobra 2021. 17:49\nPRIŠTINA – Trećeg, završnog dana festivala „Mirdita, dobar dan!“ u Prištini održano je predstavljanje knjige „Iza sedam logora“, uz prateću izložbu fotografija autora Hrvoja Polana (1971-2019) i debatu „Kultura kao političko oružje“.\nPredstavnica izdavača Foruma ZDF Vjera Ruljić podsetila je na promociji da su novinari Nemanja Stjepanović i Viktor Ivančić, uz Polana, napravili fotomonografiju o domovima kulture i bioskopima u kojima su počinjeni zločini tokom ratova devedesetih.\nGovoreći pred novinarima i posetiocima u ispunjenoj Galeriji Umetničkog fakulteta u Prištini, Ruljić je navela da su u knjizi Stjepanović i Ivančić „hirurški vrlo precizno, bez udvoričke politike, govorili o zločinima“ u objektima podignutim u socijalističkoj Jugoslaviji.\nKnjiga objavljena 2019. godine sadrži brojne fotografije kojima je Polan ovekovečio savremeni izgled domova kulture u Rudom, Vitezu, Kosovu Polju, Palama, Pilici, Trnopolju, kao i muzeja u Jablanici, bioskopa u Glogovcu, ulaza u luku Lora i drugih mesta.\n„Kad je Polan doneo negative slika, kazao je da ga je motivisalo da slika to što je bilo toliko krvi na zidovima. I ta krv ga je uvek užasavala, jer je znao šta se tu događalo“, rekla je Ruljić.\nPrema njenim rečima, naziv „Iza sedam logora: od zločina kulture do kulture zločina“ osmislio je Ivančić, koji znajući šta se u tim zdanjima dešavalo „nije mogao drugačije nego da to nazove logorima“.\nUz promociju, u galeriji je otvorena izložba 20 fotografija iz knjige, a predstavnik prištinskog ogranka Foruma ZDF Korab Krasnići rekao je da je njen cilj odavanje počasti preminulom Polanu i predočavanje „kako su ti objekti korišćeni za zatočenje ljudi, ubijanja i zlostavljanja“.\nIzmeđu promocije i izložbe održana je i debata „Kultura kao političko oružje“, na kojoj su govorili antropološkinja Univerziteta u Prištini Nita Luci, dramaturg Jeton Neziraj, pravnik Milan Antonijević iz Beograda i direktorka Građanskih inicijativa Maja Stojanović.\nStojanović je ocenio da knjiga „Iza sedam logora“ pokazuje kako se kulturna institucija „potpuno transformiše da više nikad ne može biti korišćena u prvobitnoj svrsi“.\nPrimetivši da gledajući Polanove fotografije „sve dolazi na pamet osim optimizma“, Stojanović je ipak rekao da „moramo da gledamo na kulturu kao na nešto što nas vraća u normalnost, u saradnju, u odnose u kojima pronalazimo nove vrednosti“.\nGovoreći o svojim razmišljanjima o mogućnostima društvene saradnje, Stojanović je publici u Prištini rekao da uvek kreće „od primera koji govori o besmislici ovog rata, a to je organizovani kriminal, koji ni u nijednom trenutku nije prekidao saradnju“.\n„Postojao je jasan interes, trgovina oružjem, tu je sve funcionisalo savršeno. Druga oblast je kultura. Ona se brzo i lako vratila na saradnju koju je imala u ranijem periodu. Treba videti kako da preteknemo organizovani kriminal, da budemo malo organizovaniji od njih“, rekao je Stojanović.\nDirektorka Građanske inicijative Maja Stojanović je istakla da dešavanja kao što su „Dani Sarajeva u Beogradu“, „Mirdita“ i druge akcije, „okupljaju umetnike koji kulturu čine drugačijom, važnom za društvo i neophodnom za promene“.\n„Moramo da razgovaramo kako kulturu koja je angažovana i preispituje ono što se dešava u stvarnosti, pretvorimo u mejnstrim. Ne bih bila previše optimištična da kažem da uspevamo, ali moramo da radimo da to postane stvarnost“, rekla je Stojanović.\nPrištinski dramaturg Neziraj je ocenio da je poslednjih godina došlo do smanjenja grupe umetnika u Srbiji koji su spremni za saradnju sa ovdašnjim umetnicima.\nOn je podsetio na Borku Pavićević (1947-2019) kao „koja je stvaranjem Centra za kulturnu dekontaminaciju postavila bastion koji je pokušavao da preseče groznicu rata devedesetih i posle omogući normalnu komunikaciju između zemalja bivše Jugoslavije“.\nNeziri se požalio da je njihovim umetnicima još pre nekoliko godina bilo teško da u Beogradu pronađu pozorište za gostovanje, a da im je sada preostao Centar za kulturnu dekontaminaciju „koji je kao kosovska ambasada u Beogradu“.\nUčesnicima skupa je predočeno i saopštenje festival “Mirdita, dobar dan!” koji je pružio podršku novinaru portala Nova S Peri Jovoviću koji je „poslednjih dana meta napada i pretnji zbog izveštavanja iz Prištine“.\n„Ovih dana sam na meti desničara i tabloida iz Srbije koji smatraju da nije prikladno što sam (na društvenim mrežama) stavio lokaciju u Prištini i objavio zastavu Kosova“, rekao je Jovović.\nOn je upozorio da nije „prvi, jedini a verovatno ni poslednji novinar koji prolazi kroz ovakve stvari zbog ličnih stavova koji se u našim društvima mogu nazvati kontroverznim, neprimerenim i nedopustivim“. Na kraju je nagrađen višeminutnim aplauzom podrške prisutnih u prištinskoj galeriji.\n„Mirdita, dobar dan!“ večeras zatvara film “Teret” reditelja Ognjena Glavonića u „Kinu Armata“. Festival organizuju Integra, Inicijativa mladih za ljudska prava, forumZFD, DAM Festival i Građanske Inicijative, uz podršku Kosovske fondacije za otvoreno društvo, Švajcarske kancelarije za razvoj i saradnju i Fonda braće Rokfeler.


AMERIKANCI DONOSE 4 MILIJARDE $: Razgovori srpskog državnog vrha sa visokom ekonomsko-političkom delegacijom Vašingtona – OnlineVesti\nby admin September 24, 2020, 9:44 am 1k Views\nU razgovorima sa srpskim zvaničnicima, koji slede u naredna četiri dana, trebalo bi da se precizira sve u vezi sa otvaranjem regionalne kancelarije DFC u Beogradu.\nU Beograd danas, a posle posete Prištini, stiže i specijalni izaslanik predsednika SAD Donalda Trampa za dijalog Ričard Grenel, što, kako se tumači, dodatno potvrđuje rešenost američke administracije da i politički zapečati postignute dogovore.\nPredsednik Srbije Aleksandar Vučić sastaće se danas sa Bolerom i Grenelom, a ministar finansija Siniša Mali rekao je da da je dolazak američkog DFC važan za sve građane Srbije, jer će oni učestvovati u finansiranju projekata iz raznih oblasti, a američka korporacija se obavezala i da će obezbediti jeftine kredite za podršku malim i srednjim preduzećima.\nVAŽNA VIZNA LIBERALIZACIJA\nPOVODOM dolaska Grenela u Beograd, šef diplomatije Ivica Dačić je rekao da su potrebni razgovori na temu vizne liberalizacije sa SAD:\n– Naša zemlja bila bi zadovoljna da se to desi. Tražili smo to pre više godina. Bili bismo radosni ako to bude deo dogovora.\nDFC raspolaže fondom za investicije od ukupno 60 milijardi američkih dolara, a deo tog novca sliće se u Srbiju, kroz realizaciju projekata predviđenih sporazumom iz Vašingtona. Planirane su nove investicije od skoro četiri milijarde dolara, koje će u najvećoj meri biti uložene u izgradnju auto-puteva i pruga za povezivanje Beograda i Prištine.\nŠef diplomatije Ivica Dačić poručio je juče da je dolazak DFC, samo nekoliko nedelja posle potpisivanja sporazuma u Beloj kuće, znači da Vašington ozbiljno želi da se bavi onim što je dogovoreno.\n– Otvaranje kancelarije u Beogradu, a ne u nekom drugom gradu u regionu, pokazuje poštovanje našoj zemlji kao motoru, ne samo političke, već i ekonomske stabilnosti.\nBLOKADA ZBOG SUMNjIVOG KOFERA\nCENTAR Prištine bio je juče blokiran zbog sumnjivog kofera, međutim, u njemu nije pronađena nikakva eksplozivna naprava. Torba je pronađena oko 10.30 u Ulici Bila Klintona, nakon čega su prostor pretražile jedinice za deminiranje, u kojima su bili i psi iz specijalne policijske jedinice.\nI za direktora Kancelarije za KiM Marka Đurića dolazak DFC i Grenela je siguran pokazatelj da se ekonomski sporazum iz Vašingtona sprovodi munjevitom brzinom:\n– Otvaraju se vrata za novo poglavlje američko-srpskih odnosa, pre svega u ekonomiji. SAD će uvek štititi stabilnost prostora na kom ulažu, neće moći lako da se ponavljaju situacije pre dve ili tri decenije u našim odnosima koje želimo da izbegnemo po svaku cenu.\nDogovor iz Vašingtona za Beograd ima nekoliko važnih elemenata, smatra Đurić, a pored dolaska DFC, to je i skidanje sa dnevnog reda priznavanja tzv. Kosova i jednogodišnji moratorijum na članstvo Prištine u međunarodnim organizacijama. Veoma je važno, napomenuo je Đurić, to što tzv. Kosovo neće moći da postane član Uneska, jer su sve glasniji albanski istoričari koji prisvajaju srpske crkve i manastire na KiM.\nĐurić je rekao da je otvaranje kancelarije DFC u Prištini bila jedna od tačaka na kojoj je insistirala prištinska delegacija na sastancima u Vašingtonu, ali da do toga neće doći i da će iz kancelarije u Beogradu biti “pokrivan” čitav region.\nI Grenel je uoči dolaska u Beograd potvrdio da je sprovođenje sporazuma glavni prioriteti administracije američkog predsednika Trampa.\nDA LI JE SRBIJA PRED KORONA KATAKLIZMOM? Bolnice sve punije, slučajevi sve teži, a lekari kažu: “OVO JE TEK POČETAK”


Trening sa mladim aktivistima u Tutinu 29.09.2016. - Centar za zaštitu i pomoć tražiocima azila / Asylum Protection Center\nTrening sa mladim aktivistima u Tutinu 29.09.2016.\nتم إنشاءه بتاريخ 03 تشرين1/أكتوير 2016\nCentar za zaštitu i pomoć tražiocima azila (APC/CZA) je 29. septembra u Tutinu organizovao trening sa lokalnim aktivistima koji će učestvovati u programima pomoći izbeglicama u lokalnoj sredini ali i onima koji su direktno uključeni u pomoć u izbeglicama smeštenim u centru za azil.\nTrening je bio organizovan zajedno sa Kancelarijom za mlade i Tutinskom inicijativom mladih. Na održanom treningu se razgovaralo o načinu rada sa izbeglicama, kao i o važnosti uvažavanja njihove kulture kao i kulturoloških razlika.\nTrening je organizovan kako bi aktivirao lokalne mlade da da postanu aktivna podrška azilatima, radi razvijanja društvenih veština posebno obraćajući pažnju na razumevanje i poštovanje njihove trenutne situacije, individualnih kapaciteta azilanata i azilantkinja, njihovih kultura, religioznih i socijalnih pozadina. Moderatorke su bile APC/CZA psihološkinja i pedagoškinja sa višegodišnjim iskustvom u radu sa tražiocima azila i drugim migrantima.\nSem treninga, APC/CZA tim je obezbedio praktične savete o problimima koji mogu nastati u praksi nakon treninga. Ovaj trening je deo projekta "Podrška uživanju prava tražilaca azila bez diskriminacije" koji finansiraju Evropska unija i Kancelarija za saradnju sa civilnim društvom Republike Srbije.\nأنت هنا: Početna strana Trening sa mladim aktivistima u Tutinu 29.09.2016.


Porast nasilja nad ženama u Hercegovini tokom pandemije - Jajce Online\nNaslovnica CRNA HRONIKA Porast nasilja nad ženama u Hercegovini tokom pandemije\nPorast nasilja nad ženama u Hercegovini tokom pandemije\nKampanja 16 dana aktivizma protiv rodno zasnovanog nasilja počet će u četvrtak, 25. novembra, Međunarodnim danom borbe protiv nasilja nad ženama, a trajat će do 10. decembra kada se obilježava Međunarodni dan ljudskih prava.\nS ciljem podizanja svijesti o problemu nasilja nad ženama, udruga „Novi put“ će povodom obilježavanja 16 dana aktivizma na području Hercegovačko-neretvanskog i Zapadnohercegovačkog kantona organizirati ulične akcije, predavanja o rodno zasnovanom nasilju i sprječavanju nasilja u vezama.\nAktivnosti kampanje provodit će se u okviru projekta „Sprječavanje rodno zasnovanog nasilja na području HNK i ZHK“, kojeg finansira Ambasada Sjedinjenih Američkih Država.\nUN procjenjuje da je jedna od tri žene bila zlostavljana tokom svoga života, a u vrijeme kriza, kažu organizatori kampanje, brojke rastu što je vidljivo i tokom pandemije koronavirusa i nedavnih humanitarnih kriza, sukoba i klimatskih katastrofa.\nNasilje nad ženama u Hercegovini znatno se povećalo tokom pandemije koronavirusa, kažu iz udruge pozivajući se na podatke o broju klijentica koje su dobile besplatnu psiho-socijalnu i pravnu podršku i pomoć u besplatnom Savjetovalištu udruge “Novi put”. Porastao je, kažu, i broj poziva broja za pomoć koji su pokrenuli, kao i broja zahtjeva za pružanje podrške i pomoći.\nPrethodni članakSve tajne Čoline kondicije u osmoj deceniji\nNaredni članakRazlozi zbog kojih bi trebalo jesti kruške\nMuškarac pronađen mrtav sa povredama na tijelu u porodičnoj kući\nVozači iz Dodikove pratnje napravili udes


Put vašeg održavanja - KONE Serbia\nŠta god vam je potrebno u održavanju, imamo za vas\nRešenje za održavanje za svaku potrebu\nPrilagođeno održavanje koje vi kontrolišete\nSve počinje tako što pažljivo saslušamo i razumemo šta je potrebno vama, vašoj opremi i vašim korisnicima. Potom možemo da kreiramo odgovarajuće rešenje za održavanje.\nDobićete jasnu ponudu koja precizno definiše šta je u nju uključeno, a šta ne, kako biste pre potpisivanja odlučili o prilagođavanju detalja.\nPreventivno održavanje da sve radi bez problema\nPreventivno održavanje pomaže da se pre svega izbegne pojava problema i da sve radi bezbedno i bez smetnji. Kreiramo plan održavanja za vašu opremu na osnovu upotrebe i drugih značajnih faktora.\nObaveštavaćemo vas o svim potrebama za popravkama i modernizacijom i putem godišnjih procena informisati o stanju i performansama opreme.\nBrze, pouzdane popravke u slučaju neočekivanih kvarova\nAko nešto ne radi kako treba, naši tehničari mogu da reše većinu problema u toku jedne posete. Bićete informisani o dešavanjima i kada će oprema opet biti u upotrebi.\nMožete izabrati iz ponude opcija za ugovor koje uključuju planove za posete u slučaju kvara i popravki. Planovi podrazumevaju fleksibilne troškove i fleksibilan raspored održavanja kao bi se remećenje funkcionisanja zgrade svelo na minimum.\nPametni onlajn alati da biste bili informisani\nKONE Online vam pruža trenutni pristup podacima o ugovorima održavanja, opremi, tekućim radovima na održavanju, pozivima i popravkama. Takođe možete da napravite izveštaje o završenim radovima na održavanju i troškovima, radi lakšeg planiranja i predviđanja budžeta.\nKONE Mobile je aplikacija za mobilne telefone koja vam omogućava da pratite status opreme koju održavamo za vas , uključujući 24/7 Povezanu opremu, kao i tekuće, prošle i predstojeće radove na održavanju.\nPrediktivno održavanje vama na usluzi 24/7\nIskoristite najnovije na polju inteligentnog, prediktivnog održavanja uz pomoć KONE 24/7 Povezanih usluga – manje kvarova, brže popravke, povećana bezbednost i jasna slika o svemu što se dešava sa vašom opremom.\nPročitajte više o KONE 24/7 Povezanim uslugama\nPodrška stručnjaka kako biste doneli pametne odluke\nKONE 24/7 Planner može planiranje upravljanja resursima da oslobodi nagađanja tako što daje preporuke na osnovu podataka o realnoj upotrebi opreme.\nUmesto da koristite nefleksibilan i zastareo plan i budžet, možete doneti bolje odluke o tome šta i kada treba popraviti i modernizovati, sve na osnovu trenutnog stanja i upotrebe opreme.\nKako kupiti održavanje lifta – vodič\nNaš koristan, praktičan vodič usmerava vas kroz stavke koje treba razmotriti pri izboru partnera u održavanju i definisanju ugovora.


VUČIĆ: Drago mi je što sarađujemo sa NATO!\nOktobar 8, 2018 Oktobar 8, 2018 ŽURNAL\nPredsednik Srbije Aleksandar Vučić izjavio je da je Srbija vojno neutralna i da će taj status “ljubomorno čuvati”, ali da je to neće sprečiti da ostvari dobru saradnju sa NATO.\n“Mnogi su pitali: ‘A šta će vam NATO, i zašto sa njima razgovarate?’ Srbija je vojno neutralna i ljubomorno će to čuvati, ali dobro sarađuje i sarađivaće sa NATO. Srbija je u poslednjoj fazi prihvatanja IPAP plana za period 2018-2020. jer hoćemo i želimo da imamo dobre odnose sa tim savezom zbog budućnosti naših građana, bez obzira na bolna sećanja”, rekao je Vučić na otvaranju međunarodne terenske vežbe “Srbija 2018” u Mladenovcu.\nVežba “Srbija 2018” održava se od 8. do 11. oktobra na području Mladenovca, Sopota i Aranđelovca, uz učešće 2.000 ljudi iz 38 zemalja. Vežbu organizuju Ministarstvo unutrašnjih poslova Srbije i NATO agencija Evroatlantski koordinacioni centar za vanredne situacije.\nPredsednik Srbije je učesnicima vežbe poželeo uspeh i preneo im svoje zadovoljstvo zbog toga što se radi o jednoj od najvećih vežbi tog tipa u kojima ekipe iz 38 zemalja zajedno rade i spremaju se da pruže međusobnu pomoć u slučaju nepogoda i nesreća.\n“Ovde je reč o spasavanju života ljudi i međusobnoj pomoći. Srbiju su 2014. godine pogodile velike poplave i one su nam pokazale značaj međunarodne saradnje. Tada je pomoć stigla iz 14 zemalja a mnogi od tih odvažnih ljudi i sada su sa nama i ja im zahvaljujem”, rekao je on.\nVučić je rekao da upravo zbog toga i Srbija ima dužnost da drugima pomogne kada ih snađu nevolje i dodao da je to zahtevan i kompleksan zadatak koji traži koordinaciju, spremnost i međusobnu saradnju.


Konkurs za učešće u novom programu volontiranja\nObjavljeno avgust, 21 2015\nU toku je konkurs za učešće u drugom ciklusu programa volontiranja u okviru Centra za rani razvoj Novi Sad.\nCentar za proizvodnju znanja i veština (CPZV) poziva mlade da se uključe u realizaciju projekta „Centar za rani razvoj“ i postanu deo našeg tima kao voditelji/ke radionica i/ili terenski/e radnici/ce sa decom i roditeljima. Svi zainteresovani mogu da se prijave slanjem svoje biografije najkasnije do 31. avgusta ( u napomeni dodajte za koju ste poziciju zainteresovani).\nProgram podrške ranom razvoju se realizuje kroz dve celine: u prostorijama Predškolske ustanove “ Radosno detinjstvo” kroz radionice i savetodavne sesije za roditelje, kao i putem terenskog rada u neformalnim romskim naseljima.\nU naš tim primamo mlade, motivisane, kreativne i empatične osobe koje imaju dovoljno vremena da se uključe u ovaj program.\nCentar za rani razvoj odgovara na potrebe dece od 0 do 6 godina i njihovih roditelja. Prednost pri korišćenju usluga imaju deca koja nisu uključena u vaspitno-obrazovni. Program je usmeren na ove grupe pre svega zato što nisu obuhvaćene nikakvim sistemom podrške, osim što neki od njih primaju novčanu socijalnu pomoć.\nProgramom se jačaju kompetencije roditelja i stimuliše razvoj dece, čime se povećava potencijali dece za adekvatnije praćenje vaspitno obrazovnih sadržaja u okviru sistema u starijem uzrastu.\nZa sve dodatne informacije nas možete kontaktirati putem telefona 064/ 410-67-90 i 021/ 300-666-4 i/ ili e-maila ranirazvojnovisad@gmail.com i milenkaobradovic@gmail.com.\nKontakt osoba je Milenka Obradović.\n©2015 CPZV, Novi Sad\nCentar za proizvodnju znanja i veština (“KNOW HOW Center ”)\nNovi Sad, Bulevar Jovana Dučića 25\nMatični broj 28077076\nRačun: 275-10222161820-77 Societe Generale\nKontakt: 021/300-666-4, 060-565-0-111


Nema vremena za gubljenje ako Crna Gora želi da zauzme mjesto koje joj pripada uz slobodne i demokratske države Evrope\nE. T. / Antena M 02.12.2021\nREGION Ambasada SAD o godišnjici Vlade u Crnoj Gori: Konkretni rezultati uglavnom izostali\nSjedinjene Države očekuju da će crnogorska vlada ispuniti obećanja, data prije više od godinu, da će Crna Gora ostati na evroatlantskom kursu i dati prioritet reformama potrebnim za pristupanje EU. Kao i uvijek, rezultati govore više od riječi. Do danas, iako se ulažu napori, ti konkretni rezultati uglavnom izostaju, saopšteno je iz američke ambasade u Podgorici.\n- Vladajuća crnogorska koalicija je poslije pobjede na parlamentarnim izborima u avgustu 2020. godine obećala da će Crnu Goru zadržati na prozapadnom putu. U odgovoru na pitanje Glasa Amerike da li su, godinu poslije izbora vlade, Sjedinjene Države i dalje uvjerene da je Crna Gora na tom putu, ambasada SAD navodi da je “od vitalnog je značaja da lideri iz cijelog političkog spektra – i, šire, cijelog društva – ostave po strani identitetska pitanja koja razdvajaju i usredsrede se umjesto toga na hitan zadatak – ubrzanje pristupanja Crne Gore EU”, prenosi Glas Amerike.\nSliku dodatno komplikuje stalno uplitanje autoritarnog ruskog režima koji je, sa svojim političkim i vjerskim proksijima iz regiona i unutar države, našao plodno tlo u duboko podijeljenom društvu u pokušaju da skrene Crnu Goru sa njenog evroatlantskog puta”, ističe se u odgovoru ambasade, uz ocjenu da “velika većina građana Crne Gore” želi da se zemlja pridruži Evropskoj uniji, kao i “sigurnu, bezbjednu i prosperitetnu budućnost”.\n- Sudeći po njihovim dosadašnjim postupcima i izjavama, DF ne dijeli tu viziju. Nema vremena za gubljenje ako Crna Gora želi da zauzme mjesto koje joj pripada uz slobodne i demokratske države Evrope. Identitetska politika podjela koja ovaj region drži zarobljenim u prošlosti ne doprinosi nimalo unaprjeđenju interesa građana Crne Gore…Vrijeme je da politički lideri rade zajedno na rješavanju najhitnijih problema u zemlji koji uključuju borbu protiv korupcije, rast ekonomije i stavljanje COVID-a pod kontrolu - saopšteno je iz američke ambasade u Podgorici.\n- Parlamentarni izbori 2020. i kasnija mirna tranzicija vlasti važne su prekretnice u evoluciji crnogorske demokratije. Promjena je zdrava i neophodna za funkcionisanje demokratskog društva. Nažalost, politika “mi” naspram “njih” ojačala je tokom protekle godine - navodi se u odgovoru ambasade na upit Glasa Amerike.\n- Pozivamo crnogorsku vladu da ostane usredsređena na postizanje napretka u oblastima koje će ubrzati pristupanje Crne Gore EU. Oblasti koje zahtijevaju pažnju i djelovanje su dobro poznate: jačanje vladavine prava, suprotstavljanje transnacionalnom organizovanom kriminalu, borba protiv ukorijenjene korupcije i razvoj multikulturnog, tolerantnog i inkluzivnog demokratskog društva - ističe se u odgovoru na pitanje Glasa Amerike da li je vlada ispunila obećanje da će sprovesti reforme neophodne za pristupanje zemlje EU i da će se boriti protiv korupcije i organizovanog kriminala.\n- Iako je bilo ograničenih uspjeha u sektoru bezbjednosti, uključujući hapšenja u visokoprofilnim slučajevima organizovanog kriminala, jasno je da Crnoj Gori hitno treba snažno, nezavisno, nepristrasno pravosuđe kako bi se osiguralo da oni koji krše zakon za to odgovaraju, bez obzira na njihove veze - zaključuje se u odgovoru ambasade.\n02.12.2021 u 19:35\nLavrov: Moskva preduzima sopstvene mjere, ako SAD odbije razgovarati o bezbjednosnim garancijama\n02.12.2021 u 18:16


Šamac: Podsticati razvoj drvne, metalske i prehrambene industrije • Preduzetnički Portal RS\nVi ste ovdje: Početna / Vijesti / Šamac: Podsticati razvoj drvne, metalske i prehrambene industrije\nŠamac: Podsticati razvoj drvne, metalske i prehrambene industrije\nMinistar privrede i preduzetništva Republike Srpske Vjekoslav Petričević izjavio je u Šamcu da je prošle sedmice sa rukovodstvom ove opštine dogovoreno djelovanje u pravcu razvoja prvenstveno drvoprerađivačke, metalske i prehrambene industrije u ovoj lokalnoj zajednici.\nPetričević, koji je razgovarao sa načelnikom opštine Šamac Đorđem Milićevićem i predsjednikom lokalne Skupštine Nikolinom Škrbić, istakao je da će zajednički djelovati na dovođenju investitora na šamačko područje.\nPetričević, koji je potom posjetio privredne subjekte “Metal-Holand”, koji se bavi izradom čeličnih konstrukcija, i “ID-plast”, čija je osnovna djelatnost proizvodnja plastične i aluminijumske stolarije, naglasio je da sredstva kojima raspolaže resorno ministarstvo nisu dovoljna za potrebe privrede, ali da radi na tome da ih obezbijedi.\n“Ministarstvo radi na tome da u idućoj godini obezbijedi značajnija sredstva, konkretno 20 miliona KM koji bi bili usmjereni za razvoj privrede i nabavku novih tehnologija, mašina, unapređenje procesa proizvodnje, te ulaganje i proširenje postojećih objekata i djelatnosti privrednih subjekata”, istakao je Petričević.\nMilićević je rekao da je cilj današnjeg sastanka sa resornim ministrom to da privredni ambijent opštine Šamac bude podignut na viši nivo.\n“Sa aspekta opštine Šamac u protekle tri godine nizom odluka na lokalnom nivou podsticali smo novo zapošljavanje, nabavku nove opreme i nove investicije. U razgovoru sa svim investitorima proteklih godina imao sam priliku da čujem da oni, osim ovih lokalnih mjera, očekuju i pomoć Vlade Republike Srpske i resornih ministarstava”, naveo je Milićević.\nOn je rekao da očekuje da u idućoj godini Vlada Republike Srpske izdvoji značajnija sredstva kojima bi ovaj paket mjera sa lokalnog nivoa bio upotpunjen.\nTehnički direktor “Metal-Holanda” Saša Tanasić rekao je da ova firma proizvodi čelične konstrukcije za tržišta Holandije, Belgije i zemalja Zapadne Evrope.\nOn je naveo da je proizvodnja metalnih konstrukcija lani iznosila 1.000 tona, a ove godine će biti oko 1.500.\nTanasić je dodao da ova firma zapošljava 36 radnika i osam učenika koji obavljaju praksu, a nastaviće da rade i nakon toga.\nhttp://www.preduzetnickiportalsrpske.net/wp-content/uploads/2019/10/samac.jpg 750 1000 Daliborka Gavrilovic Kujundzic http://www.preduzetnickiportalsrpske.net/wp-content/uploads/2016/06/LOGO-LAT.png Daliborka Gavrilovic Kujundzic2019-10-21 11:32:452019-10-21 11:36:48Šamac: Podsticati razvoj drvne, metalske i prehrambene industrije\nBanja Luka: Mentori učili o primjeni Kaizen prakse Laktaši: “Matra Group” obilježila šest godina postojanja


Vlada TK: Preko 250.000 za zapošljavanje • fejm.ba\nVlada Tuzlanskog kantona odobrila je 252.600,00 KM JU Služba za zapošljavanje Tuzlanskog kantona za realizaciju Programa poticaja zapošljavanja u 2019. godini. Cilj Programa je sufinansiranja zapošljavanja 41 osobe i stručnog osposobljavanja 6 osoba, sa evidencije nezaposlenih JU Službe za zapošljavanje TK-a, osoba sa posebnom rodnom osjetljivošću i sprečavanja od dugotrajne nezaposlenosti, te unapređenja radnih sposobnosti i stvaranje uslova za jačanje konkurentnosti mladih osoba bez radnog iskustva i osposobljavanjem za rad u zvanju za koje su se školovali.\nCiljne grupe u okviru ovog Programa su visoko obrazovane mlade osobe starosti do 30 godina, Romi, osobe koji izlaze iz sistema javne brige, članovi porodice u kojoj ni jedan član porodice nije zaposlen i stručno osposobljavanje, za visoko obrazovane osobe bez radnog iskustva.\nTakođer, usvojena je Odluka o odobravanju sredstava sa potrošačke jedinice „Podrška mladima“ u 2019. godini, čime su odobrena sredstva za 45 korisnika koji su aplicirali na program „Subvencioniranje kamata na kredite za stambeno zbrinjavanje mladih“, kao i za 8 korisnika programa „Finansiranje i sufinansiranje projekata omladinskih udruženja“. Ovim je okončana ovogodišnja realizacija ukupno 115.000,00 KM, koliko je Budžetom bilo planirano na potrošačkoj jedinici „Podrška mladima“\nVlada je dala i saglasnost na Odluku Ministarstva za rad, socijalnu politiku i povratak TK o doznačavanju 203.036,07 KM Udruženju roditelja djece-osoba sa autizmom „URDOSA“ za adaptaciju i rekonstrukciju objekta Centra za autizam Tuzla. Ministarstvo je sa Udruženjem roditelja djece-osoba sa autizmom „URDOSA“ prethodno potpisalo Sporazum o načinu realizacije Projekta adaptacije i rekonstrukcije objekta „Centar za autizam Tuzla“, kojim su obuhvaćene sve bitne aktivnosti, sredstva, obaveze i zadaci, koji se očekuju prilikom adaptacije i rekonstrukcije objekta.


Lica sa invaliditetom angažovana na javnim radovima -\nLica sa invaliditetom angažovana na javnim radovima\nAutor eVršac jul 9, 2019\nNacionalna služba za zapošljavanje – Filijala Vršac i ove godine pruža podršku radnom angažovanju osoba sa invaliditetom kroz upošljavanje na javnim radovima, u skladu sa njihovim mogućnostima za rad. Preko vršačke filijale angažovano je 14 invalidnih lica, od kojih sedam u Specijalnoj bolnici za psihijatrijske bolesti “Dr Slavoljub Bakalović”.\nI ove godine, SBPB Dr Slavoljub Bakalović uključila se u realizaciju javnih radova, angažovanjem osoba sa invaliditetom. Njih sedmoro uposleno je u različitim delatnostima, a iako je većina već učestvovala u javnim radovima, ima i onih koji se na ovaj način angažuju prvi put. Osim na košenju, angažovana lica će u naredna četiri meseca mahom raditi na uređenju kruga bolnice i održavanju.\nZa lica sa invaliditetom, radna aktivnost važan je segment u procesu resocijalizacije i rehabilitacije, a i materijalna naknada koju dobijaju značajna je motivacija za njihovo dalje angažovanje. S druge strane, ovo je velika pomoć bolnici, koja u programu javnih radova redovno učestvuje od 2014. godine.\nNama kao instituciji, u ovom velikom bolničkom krugu sa preko 20 hektara, i velikim brojem organizacionih jedinica, kuhinje, vešeraja i svih drugih odeljenja, zaista znači njihov rad, pogotovo u ovom periodu letnje sezone kada su i godišnji odmori, i kada nam je radna snaga u svakom slučaju dobro došla, rekla direktorka bolnice dr Tatjana Voskresenski.\nKoristim priliku da pozovem sve ustanove, zadruge, preduzetnike i institucije lokalnog karaktera, da se prijave i učestvuju u konkursu za zapošljavanje teže zapošljivih lica, poručuje direktor vršačke filijale NSZ Radojica Lazin.\nAPEL KUPAČIMA: Poštujte pravila i savete spasilaca\nOdgajivačnica “del Cuore Grande” Vrščanina Miće Joksića sjajna na Svetskom prvenstvu\nU Vršcu organizovana akcija darovanja maturanata


Jovana Stevanović: Na fudbalskim terenima živim svoje snove – Zvornik Danas\nNaslovna/GALERIJE/Jovana Stevanović: Na fudbalskim terenima živim svoje snove\nesnaestogodišnja Jovana Stevanović mlada sportistkinja iz Zvornika živi svoje snove na fudbalskim terenima, igrajući za bijeljinski Radnik-Bumerang, ali i za reprezenzaciju Bosne i Hercegovine.\nJovana je već četiri godine u standardnoj postavi Ženskog fudbalskog kluba Radnik – Bumerang iz Bijeljine, koji se takmiči u Premijer ligi Bosne i Hercegovine, a u selekciji U17 brani boje bosansko-hercegovačke reprezentacije. Iako nekoliko puta sedmično iz Zvornika gdje živi i ide u prvi razred srednje škole dolazi na trening u Bijeljinu prelazeći svaki put po 80 kilometara, s osmijehom kaže da joj nije nimalo naporno.\n„Ja fudbal volim oduvijek, sve što je u vezi s fudbalom nije mi teško ni naporno. Radujem se svakoj utakmici“, kaže Jovana. Roditelji preuzimaju veliki dio tereta na sebe kako bi pomogli Jovani da redovno trenira. Jedinu pravu podršku ima od svoje porodice i kluba ali se postavlja pitanje da li će to biti dovoljno za uspjeh o kojem Jovana mašta. Odnosno da li će porodica zajedno sa klubom u nadolazećim godinama uspjeti preći i sve finansijske prepreke u vidu stalnih putovanja na treninge i olakšati put ovoj mladoj sportistkinji. S obzirom na brojne životne norme koje nam nalažu da su muškarci u mnogo čemu superiorniji u odnosu na žene, pa čak i u sportu Jovana gleda na to kao na nepravdu i želi da se bori i pokaže svima da nije bitno ko je kog pola nego da je suština u tome da svako može da radi ono što voli i na kraju da uspije u tome. Prisjeća se da je kao mala djevojčica stalno uzimala loptu od starijeg brata kojem je fudbal ostao samo rekreacija, a njoj izazov i najveća ljubav.\n„Pratim sve u muškom fudbalu, Ronaldo je po meni najbolji igrač svih vremena“, kaže ova skromna djevojka kojoj je najveći dosadašnji uspjeh kako kaže ono što je postigao njen matični klub kao i reprezentacija. Iako ženski fudbal kod nas traži mnogo odricanja, rada i napora, Jovana kaže da istovremeno donosi mnogo više radosti i zadovoljstva, zbog uspjeha koje postiže sa svojim saigračicama i dodaje da nema nekih velikih želja. „U daljoj karijeri nemam posebnih želja, bila bih srećna da ostane sve kako je sada, jer sam prezadovoljna“, napominje Jovana. Majka ove mlade fudbalerke kaže da u porodici nisu imali dilemu da je podrže uprkos čuđenju sredine. „Mi nismo imali nikakvu dilemu, odmah smo je podržali i evo pokazalo se koliko je to bilo važno i za komunikaciju jer Jovana od rođenja ima problema sa sluhom“, kaže njena majka. Roditelji je prate na gotovo svim utakmicama i sigurni su da je upravo igra i ljubav prema fudbalu doprinijela tome da je Jovana dobar đak, dobar sportista i jedna sretna mlada djevojka, koja umije da se raduje svemu, a pogotovo sportskim uspjesima. O tome svejdoče i njene saigračice kao i trener Jelena Milović koja za Jovanu ima samo riječi hvale.Jovanina ljubav prema fudbalu bila je vidljiva i tokom intervjua.\nOd lopte se nije odvajala kratko odgovarajući na pitanja kako bi se sto prije priključila saigračicama na terenu.\nfudbal jovana stevanović\nBolje se u dan ući ne može: Za dobro jutro ga izljubi 6 štenaca (video)\nPola Borca na meti menadžera


Trener vaterpolista Partizana Igor Milanović istakao je da će od izabranika zahtevati da pokušaju da otpor španske Barselone u utakmici drugog kola C grupe Evrolige slome jakim ritmom i agresivnošću u odbrani.\n"Bez obzira na startni poraz, mi ćemo za dva dana protiv Barselone u Beogradu biti pod znatno većim pritiskom od Španaca. Ukoliko želimo prolazak u drugu fazu elitnog takmičenja, moraćemo da sve protivnike pobeđujemo na domaćem bazenu", poručio je Milanović.\n"Najviše golova igrači Barselone postižu preko dvojice levorukih šutera, što nas tera na dodatni oprez u odbrani", rekao je Milanović na konferenciji za novinare u sedištu najtrofejnijeg srpskog kluba na "Banjici".\n"Ja sam bio glavni kreator opuštajuće atmosfere u timu. Želeo sam da odmorim igrače od napornih obaveza koje su imali tokom leta", podsetio je Milanović istakavši da je "veliki optimista" po pitanju rezultata Partizana u ovoj godini.\n"Očekujem da se ekipa vrati u prepoznatljiv ritam i da pruži ono što se očekuje od Partizana", poručio je Radjen.\n"Protiv Barselone svi moramo da damo maksimum. Iako imaju nekoliko španskih reprezentativaca i veoma kvalitetnih internacionalaca iz Australije, smatram da će u našem međusobnom okršaju sve biti u našim rukama pošto igramo na domaćem bazenu", zaključio je Avramović.\nUtakmica Partizan - Barselona igra se 1. decembra od 20 časova na bazenu "Banjica", a sudiće Bervoets (Holandija) i Sungu (Turska).


Ljubiša Manitašević uhapšen je na prelazu Horgoš – Roske 28. septembra zato što ga Priština tereti za pokušaj ubistva u junu 1999. u Orahovcu.\nPrema rečima njegovog brata Nikole, Ljubiša Manitašević je tada u samoodbrani ranio dvojicu pripadnika OVK, zato što su pokušali da ga otmu u Orahovcu.\nOn se predao KFOR-u i posle 67 dana provedenih u pritvoru pušten je na slobodu. Iako je Manitašević do sada bez problema putovao preko Mađarske, poslednji put u januaru 2019, porodica je posle njegovog hapšenja saznala da je na Kosovu protiv njega podignuta optužnica 2015. i da je Mađarska 2017. sa Kosovom potpisala sporazum o izručenju optuženika.\nLjubiša Manitašević je, prema rečima njegovog brata, uhapšen na osnovu INTERPOL-ove poternice, koja je stigla preko UNMIK-a. Zbog odluke mađarskih vlasti, Nikola Manitašević najavljuje štrajk glađu.\nPrethodno je prištinskim vlastima, kako je pisao Indeksonline, takođe iz Mađarske, izručen Srbin M. P., koji je, kako je saopšteno, glavni osumnjičeni za ratne zločine nad civilnim stanovništvom i masakr u Maloj Kruši.


Šta posebno traže pojedine stranke opozicije? - Politika - Dnevni list Danas\nPočetna » Politika » Šta posebno traže pojedine stranke opozicije?\nNova za EU, DJB protiv\nŠta posebno traže pojedine stranke opozicije?\nL. V. - J. L.06.02.2019. 12:00\nPojedine opozicione stranke i pokreti, bez obzira na svoju snagu u parlamentu i biračkom telu, ušle su u razgovore o „Sporazumu s narodom“ sa svojim posebnim predlozima.\nPo pitanju zahteva za fer izbornim uslovima u decembru je postignuta saglasnost. Sadašnji pojedini predlozi u obliku saopštenja ili nezvaničnih uvida u pisma Savezu za Srbiju dostupni su javnosti.\nTako Nova stranka Zorana Živkovića nudi formiranje „Nacionalnog demokratskog saveta“, kao političkog tela protesta. Ako bi protest bio mega stranka, ovo bi bila neka vrsta Glavnog odbora u koji bi ušli svi predstavnici, mada se detaljno ne razrađuje ko bi odlučivao o članovima, sastancima i načinu donošenju odluka. Na predlog Saveza za Srbiju da opozicija izađe na jednoj listi, Nova je odgovorila stavom da treba formirati izborne liste koje će međusobno sarađivati. Tek ukoliko se stvore uslovi i postigne sinergija formirati zajedničku listu širokog sastava – javne ličnosti, sindikalci, intelektualci… Nova je predložila da se potpisnici tog dokumenta obavežu da će nastaviti i završiti proces pridruživanja Srbije Evropske unije, ali uz poštovanje integriteta i suvereniteta Srbije.\nInicijativa Ne davimo Beograd je predložila formiranje radnog tela od organizacija koje se objektivno bave izbornim procesima (NVO poput CRTA i slično). Ta grupa NVO bi stvarala uslove za fer i slobodne izbore i na taj način obezbedila slobodno glasanja građana.\nNDB traži i da se opozicija obaveže na nenasilne oblike borbe u svim protestnim i drugim aktivnostima. Takođe traži obavezivanje na suprotstavljanje nasilju, na transparentan rad i aktivno uključivanje građana i građanki i na apsolutno uvažavanje različitosti.\nIz Dosta je bilo Saše Radulovića poručuju da njihov ugovor s narodom, koji proističe iz njihovog programa, svi drugi kopiraju. Ipak, za razliku od Nove, DJB nije za EU, iako je za Evropu. EU, kažu nije Evropa. Okosnica DJB ugovora s narodom, jeste borba za ukidanje partokratije, uvođenje reda, promene sulude ekonomske politike pretvaranja Srbije u zemlju jeftine radne snage za velike inostrane korporacije i stvaranje uslova za zdrav privredni rast podsticanjem razvoja domaćih malih i srednjih preduzeća i porodičnih firmi.\nU svom odgovoru organizatorima građanskih protesta Stranka moderne Srbije (nastala od bivših poslanika DJB i stranke nekadašnjeg funkcionera Nove demokratije/DOS Nebojše Lekovića) navodi da je bojkot parlamenta, bez vraćenih mandata, nedovoljno učinkovit.\nIzmeđu ostalog, ova stranka je i za pomirenje Albanaca i Srba na KiM kao i za trajno rešavanje statusa KiM bez zamrznutog konflikta. U ovoj partiji smatraju da svi zahtevi protesta treba da budu objedinjeni u jedan bez kog je nemoguće ispuniti ostale zahteve, a to je ostavka predsednika Srbije. Takođe smatraju da je potreban dogovor oko podrške jednom opozicionom kandidatu za predsednika Srbije.\nKo zajednički nastupa\nZajednička saopštenja o potezima vlasti potpisuju u opoziciji sledeći akteri, koji i podržavaju proteste i čiji članovi učestvuju u okupljanjima i šetnjama, prvobitno pokrenutim od strane SZS:\nGrađanska platforma (Lokalni front, itd)\ndjbNova strankaopozicijapolitičke strankeBeograd\n2 reagovanja na “Šta posebno traže pojedine stranke opozicije?”\n06. februara 2019. u 12.22\nOko jedne opozicione partije se skuplaju nove, zavaravajući se da na taj način jačaju opoziciju, dok su unutar njih samih sukobi veći nego što i predpostavljaju. Opozicija treba da bude jedna, a ne da skuplja otpatke nesavršenih, poraženih i nedoraslih partija. Teško će ko još dugi niz godina biti jak da izadje vladajućoj stranci na crtu.\n06. februara 2019. u 12.38\nOpet filozofiranje,dogovori.Za pocetak izadjite iz Skupstine,bojkt izbora i pronalazenje vlade u senci,vlade spasa.Ako nesto zelite ostavite sujetu.Vidite da nemate ni jedan medij.Kada je tako pustite ih da pricaju u prazno.Oni sada idu da obaveste narod kako nam je dobro,da imamo drugu po jacini valutu,da smo u zlatnom dobu a vi necete moci da se oglasite.Prema tome izadjite iz Skupstine i videcete.


Tojota opozvala 7,4 miliona vozila\nVozila su povučena zbog mogućnosti izbijanja požara usled neispravnog prekidača za spuštanje prozora. Prijavljeni problem nije prouzrokovao nijednu nesreću niti povrede.\nJapanski proizvođač automobila "Tojota" opozvao je više od 7,4 miliona vozila širom sveta zbog mogućnost da dođe do požara usled neispravnog prekidača za automatsko podizanje i spuštanje prozora u više od deset modela.\nJapanski proizvođač saopštio je da prekidač za prozor na strani na kojoj sedi vozač nije bio ujednačeno podmazan tokom proizvodnje, zbog čega dolazi do trenja i povremeno dima.\nProblem koji je prijavljen na ukupno 14 modela proizvedenih između 2005. i 2010. godine, uključujući popularni Kamri i Korolu, ali i Jaris, Matriks i RAV4, nije međutim prouzrokovao niti nesreću niti povrede.\nIz SAD biće povučeno oko dva i po miliona vozila, oko 2,8 miliona ukupno iz Kine i Evrope, dok su ostala vozila iz svih krajeva sveta, uključujući Japan, Kanadu, Australiju i Bliski istok. Radi se o novom u nizu opoziva od kraja 2009, koji su umnogome ugrozili "Tojotinu" reputaciju proizvođača pouzdanih i bezbednih vozila. Akcije kompanije današnji dan su završile sa gubitkom od 1,9 odsto svoje vrednosti


VUČIĆ: Čast je predstavljati Srbiju, iz Izraela poruka protiv mržnje! (VIDEO) | Happy BSC portal\n"Mislim da ste svi vi, kao i mi u delegacijama, bili ponosni na ugled koji naša zemlja ima u Izraelu i na posebno poštovanje koje smo dobili od predsednika Izraela Rivlina i premijera Netanijahua", rekao je Vučić novinarima po završetku posete Jerusalimu.\n"I svi su to komentarislai i govorili hvala, hvala, mi to nećemo da zaboravimo. Čini mi se da teško da smo mogli nešto bolje da uradimo za bolje poznavanje Srbije", napomenuo je Vučić.\n"Da vrednosti nacizma i fašizma ne budu nikada deo vrednosti bilo kojeg, ne samo našeg, već i bilo kojeg društva u našem okruženju. I da se borimo protiv svake vrste jednostranosti, mržnje i borbe protiv ljudi samo zato što drugačije misle ili mi mislimo da drugačije izledaju ili mislimo da su grugačiji od nas. Mislim da je to jedinstvo poruke koju smo danas mogli da vidimo, što je od ogromnog značaja za budućnost", rekao je Vučić.\n"Nemački predsednik Frank Valter Šatajnmajer govorio je kako se stidi i kako nikada neće prihvatiti da je bilo ko i bilo šta u ime Nemačke ispravno uradio protiv Jevreja ili bilo kog drugog naroda tokom Drugog svetskog rata", kazao je Vučić.\n"Verujem da su i ovo prilike u kojima gradite poziciju svoje zemlje na jedan dobar i decentan način i da Srbiju bez obzira koliko smo mali u odnosu na velikeĆ, istakao je Vučić.\n"Ali sam ponosan sto je Srbija vidljiva i uočljiva i prepoznatiljiva njena politika, politika budućnosti i verujem da smo naš posao obavili na dobar profesionaln i ozbiljan način, vodeći računa o interesima našeg naroda i naše države", zaključio je Vučić.


pink.rs | POTRAŽILA STRUČNU POMOĆ! Javno je priznala da boluje od BIPOLARNOG POREMEĆAJA, evo šta joj je pomoglo! (FOTO)\nPOTRAŽILA STRUČNU POMOĆ! Javno je priznala da boluje od BIPOLARNOG POREMEĆAJA, evo šta joj je pomoglo! (FOTO)\nKonačno je potražila lečenje nakon nekoliko emotivnih i profesionalnih krahova, te kaže da se dobro oseća.\nZvezde koje su "bipolarne" ne ustručavaju se da skrenu pažnju ljudima na svoju bolest, a takođe se i saosećaju i sa "običnim ljudima", koji dele istu "boljku".\n- Okružujem se pozitivnim ljudima oko sebe i radim ono što volim- pišem pesme i pravim muziku- izjavila je Maraja pre nekoliko godina.\nTakođe, ona je uspela da prevaziđe osećaj usamljenosti i shvatila je da nije jedina koja je obolela od mentalne bolesti.


Prevodilac srpsko velški onlajn\nBesplatan onlajn prevod sa srpskog na velški\nPrevodilac srpsko velški\nBesplatan srpsko-velški prevodilac za prevođenje pojedinačnih reči, fraza i kratkih tekstova. Za prevođenje sa srpskog na velški, unesite tekst u polje iznad. Vaš tekst će biti kopiran u polje ispod, nakon čega treba da pritisnete dugme „Prevedi” i tekst će biti preveden.\nPrevodilac Velško Srpski\nAlternativni onlajn prevodilac sa srpskog na velški\nSrpsko-velški onlajn prevodilac pomoći će vam da prevedete pojedinačne reči, fraze, rečenice i kratke tekstove. Ovaj prevodilac sa srpskog na velški ne prevodi više od 1.000 znakova po prevodu.


Kosnet: Kurti zna da je Srpska lista politička realnost koja se ne može ignorisati - Radio Kontakt Plus\n18:45, 03.12.2019Izvor: KoSSev\nNastavljamo da pozivamo na ukidanje taksi i pozivamo Srbiju da okonča svoju kampanju otpriznavanja Kosova. Ono što bismo stvarno voleli da vidimo jeste to da se dve vlade takmiče u tome ko će biti kreativniji u stvaranju uslova za poboljšanje odnosa a ne da na sto dobacuju još više prepreka, rekao je za KoSSev američki ambasador u Prištini, Filip Kosnet (Phillip Kosnett).\n„Kao što je na primer saradnja aktivista udruženja porodica nestalih. Ovo pitanje je veće nego što su to političari. Nisam zainteresovan za to ko sedi za stolom, već me interesuje to da ljudi govore jedni sa drugima“, dodao je Kosnet.\n"Pozicija SAD-a je da verujemo da Kosovo i Srbija treba da se vrate za pregovarački sto što je pre moguće umesto da na njega bacaju prepreke. Potrebno je da se obe vlade odlučno vrate za sto i nastave razgovore i stvore ekonomske mogućnosti i saradnju, trgovinu i investicije, kao i o drugom pitanjima – nestalim licima, jačanju vladavine prava."\n„Pozicija SAD-a nikada nije bila da aktivno favorizuje neku veću razmenu teritorija, neku veću korekciju granica ili bilo kakvu korekciju. Pozicija administracije SAD-a je da ukoliko se narodi na Kosovu i u Srbiji, dakle ne samo političari, već ljudi, slože o sveobuhvatnom rešenju ovog problema, koji uključuje neko podešavanje teritorije, nećemo odmah to da isključimo. Ali smo takođe rekli i to da bilo kakav takav sporazum mora narod da podrži. A očigledno je da postoji tako mala podrška na Kosovu, u bilo kojoj zajednici za bilo kakvu veću razmenu teritorija i stanovništva. Ne vidim većinsku podršku za to ni kod srpskog stanovništva, sigurno ne vidim ni kod drugih zajednica.“\nSa druge strane, navodi Kosnet, ukoliko dve strane budu htele da razgovaraju o nekoj „demarkaciji“, ili „podešavanju granica“, stav SAD-a je da se stranama u razgovorima „ne treba zabraniti“ da o tome razgovaraju.\n"Ta reč podela koju koristite je veoma dramatična reč i jednostavno ne vidim bilo kakvu podršku za podelu, razmenu teritorija, razmenu stanovništva, tu vrstu velike razmene."\n„Ne samo sa Srbijom. Evo na primer, mini-Šengen. Postavljaju se mnoga pitanja o mini-Šengenu na Kosovu, istaknute su, kako su videli, razne slabe tačke u početnoj formulaciji. Kosovo je kao i ostali u regionu pozvano na ravnopravnim osnovama da učestvuje u mnogim procesima mini-Šengena. Kosovo treba da pošalje svoju delegaciju na sledeće sastanke mini-Šengena i da predstavi svoje ideje.“\n"Uveren sam da će se Kosovo priključiti Ujedinjenim nacijama, ono će se pridružiti svim međunarodnim organizacijama. Kosovo će biti ravnopravni učesnik sa svim suverenim nacijama."\n„Delim raspoloženje građana Kosova da vide dovršetak ovog procesa kako bi se nova vlada formirala i počela sa radom.“\nNa pitanje da li isključuje mogućnost iznenađenja povlačenja poslanika tzv. manjinskih stranaka u poslednjem trenutku, Kosnet kaže: „Uveren sam da će sve biti kako treba i da će biti formirana vlada koja će pokloniti dužnu pažnju zahtevima svih ljudi na Kosovu“.\nAmerički ambasador tvrdi da je lider Samoopredeljenja Ajbin Kurti upoznat sa odgovornostima premijera, te da je svestan uloge Srpske liste.\nOdgovarajući na pitanje o tome da li mu je poznato i kako ocenjuje to da se Srbi sa Kosova boje onoga što vide kao Kurtijev etno-centrizam, i nedoslednost u izjavama o sebi kao o socijaldemokrati, Kosnet je kazao:\n„Nije tajna da ima jaka osećanja o svom albanskom nacionalnom identitetu. Veoma je ponosan na to (…) Mislim da Aljbin Kurti ima nameru da bude premijer Kosova, on zna da nije izabran da bude premijer Republike Severne Albanije ili Velike Albanije. Kada bude preuzeo kancelariju, moraće da pokaže ljudima koje su njegove stvarne namere.“\nRekao je da razni narodi u SAD-u vrlo jasno ističu svoj nacionalni identitet istovremeno dok jesu Amerikanci, te da pored njihovih nacionalnih zastava vijori se i američka.\nTagovi: Srpska listaAljbin KurtiFilip Kosnet


Oganizacije za pružanje usluge SOS telefona za prijavu nasilja dobile ugovore o finansiranju\nBeta 21. juna 2021. 14:30\nKoordinaciono telo Vlade Srbije za rodnu ravnopravnost, Ambasada Švedske i Razvojni program Ujedinjenih nacija u Srbiji (UNDP) uručili su danas ugovore za finansiranje projekata predstavnicima osam organizacija civilnog društva (OCD) koje pružaju uslugu podrške SOS telefona, namenjenu borbi protiv nasilja nad ženama.\nU saopštenju se navodi da su uručeni ugovori za finansiranje projekata ukupne vrednost 40.000 dolara, a predsednica Koordinacionog tela za rodnu ravnopravnost Zorana Mihajlović rekla je da Srbija ima dobre zakone u toj oblasti, ali da „svi zajedno moraju da učestvuju u njihovoj primeni“.\n„Takodje je važno da zajedno sa OCD u borbi protiv nasilja nad ženama i devojčicama uključimo i druge resore u Vladi i da od malih nogu učimo našu decu da je nasilje nedopustivo. Da se o tome govori u vrtićima, da pošaljemo poruku da nema nasilnih, nema neravnopravnih, to se postaje“, rekla je Mihajlovićeva.\nStalna predstavnica UNDP u Srbiji Fransin Pikap istakla je da će se nastaviti zajednički rad na ohrabrivanju žena da prijave nasilje i ocenila da je Srbija do sada postigla odlične rezultate u toj oblasti, ali da „imamo mnogo posla“.\n„Jedan od zadataka biće i pružanje kontinuirane podrške organizacijama koje svojim iskustvom mogu da unaprede borbu protiv nasilja. Sada više žena prijavljuje nasilje, 30 odsto više tokom pandemije, ali i dalje imamo slučajeve kada se žene ne odluče na taj korak i u tome im moramo pomoći“, izjavila je Pikap.


Aktuelno – Page 387 – AGRO VESTI by agronews.rs\nHome Poljoprivreda BlogAktuelno (Page 387)\nKnjigovodstvo obavezno za preduzetnike\nMinistarstvo finansija Srbije saopštilo je danas da samo poljoprivrednici koji imaju status preduzetnika moraju da vode poslovne knjige.\nPaori protiv uvođenja poslovnih knjiga\nSubotički poljoprivrednici ne slažu se sa nametanjem obeveze vođenja knjiga za sve registrovane poljoprivredne proizvođače, dok u Regionalnoj privrednoj komori Subotica kažu da tome nedostaje prelazni period i edukacija.\nPet krava naprasno uginulo\nPet najboljih krava muzara, od ukupno 13 goveda koliko je u staji imao poljoprivrednik Albert Domonkoš iz severnobanatskog naselja Siget kraj Banatskog Aranđelova u novokneževačkoj opštini, u noći između subote i nedelje naprasno je uginulo.\nUdružili se uzgajivači vinove loze\nVeći deo stanovništva Jabuke individualno se bavi poljoprivredom. Pošto je zemlja u okolini tog mesta dobra za uzgajanje voća i vinove loze, na inicijativu stanovnika Jabuke koji gaje vinovu lozu ove godine je osnovano Udruženje “Grozd”.\nPoljoprivrednici apeluju da ne bude povećanja izdataka\nPredsednik udruženja poljoprivrednika Banatski paori iz Crepaje kod Pančeva Miroslav Grubanov izjavio je danas da je nerealno tražiti od poljoprivrednika da vode knjigovodstvo i porez na zemljište, jer je finansijska situacija loša i novi nameti bi mogli uništiti male proizvođače.\nObnova zadrugarstva u Pomoravlju\nZemljoradničke zadruge su neophodne za oživljavanje poljoprivredne proizvodnje i jedan od prioriteta biće obnavljanje zadruga i zdrugarstva u Pomoravskom okrugu\nKrupan posed, veća dobit\nUključivanje srpskog agrara u evropske integracije jedan je od naših prioriteta. Iskustva razvijenih evropskih poljoprivreda pokazuju da samo krupna gazdinstva donose traženi kvalitet proizvoda i profit. Srbija ima izuzetno usitnjen poljoprivredni posed, naročito u istočnom i južnom delu zemlje.\nIzvoz hrane nije posao seljaka\nBez osmišljene agrarne politike države i dalje će nam se dešavati da jedne godine imamo visoke prinose, a već sledeće ogromne štete\nZarada od pšenice 200 miliona dolara\nZa deset meseci prodato je brašno i hlebno zrno u vrednosti od oko 200 miliona dolara, što je i najveći izvoz u poslednjih dvadesetak godina. Srbija mora da zadrži svoje mesto u Evropi, odnosno u svetu kada je u pitanju izvoz žita, ističu agrarni analitičari.\nGrađanska inicijativa “Srbija bez GMO” i nekoliko udruženja i nevladinih organizacija organizovali su danas protesni skup ispred Skupštine grada Beograda i zatražili uvođenje moratorijuma na promet i korišćenje genetski modifikovane hrane u Srbiji.


JEDINSTVENIM NASTUPOM DO STUDENTSKE POBEDE\nAktivisti Studentskog fronta (SF) 12. septembra zauzeli su zgradu Rektorata Univerziteta u Beogradu kako bi se izborili za vitalne interese studenata tog ali i svih drugih univerziteta u Srbiji.\nStudentski front zahteva od Mladena Šarčeviča, ministra prosvete nauke i tehnološkog razvoja da razgovara sa studentskim predstavnicima, uključujući i aktiviste SF, i da čvrste garancije da će 48 ESPB i dalje važiti kao uslov za upis studenata na budžet kao i da se studentima koji su upisali studije po starom programu omogući da studije završe po istom programu. S obzirom da su predstavnici buržoaskih vlasti u Srbiji veoma često ignorisali i “zaboravljali” na dogovore postignute sa studentima u protestu sasvim je jasno zašto Studentski front od ministra Šarčevića. Vlade Srbije i univerzitetskih vlasti traži jasne garancije da studenti neće biti izigrani odnosno njihovi izdaci za studiranje povećani. Tokom blokade zgrade Rektorata aktivisti Studentskog fronta su se suočili sa ničim izazvanim pokušajem obezbeđenja angažovanog od strane Rektorata da ukloni postavljene transparente u čemu su ih naši članovi sprečili. Studentski front najoštrije osuđuje takvo neprimereno ponašanje prema studentima u protestu i kršenje autonomije Univerziteta.\nCilj aktivista Studentskog fronta je bio da nakon noći provedene u Rektoratu zajedno sa studentima koje je na protestni skup pozvao Studentski parlament Beogradskog univerziteta razgovaraju sa ministrom Šarčevićem prisutnim na proslavi u Rektoratu. Tom prilikom bi studenti u protestu od ministra zatražili garancije za svoje zahteve. Međutim, vođstvo protesta iza koga stoji Studentski parlament je skup zakazalo na Platou ispred Filozofskog fakulteta u vreme kada ministar nije bio u Rektoratu čime je faktički sabotiralo susret sa njim. S obzirom na to Sekretarijat Studentskog fronta je doneo odluku da bi učešće na takvom skupu bilo kontraproduktivno jer cilj, razgovor sa ministrom ne bi mogao biti ostvaren.\nStudentski front još jednom ponavlja apel da se sve studentske organizacije ujedine u borbi za studentsku stvar jer je to jedini način da se izbore za zahteve iza kojih stoje. Lideri studentskih organizacija moraju da zastupaju interese svog članstva a nikako karijerističke i buržoasko-partijaške interese. Studentski front kao organizacija koja okuplja decu iz radničkih, seljačkih i porodica poštene inteligencije uvek će se suprotstavljati politikanstvu buržoaskih kadrova u studentskim organizacijama koje je u potpunosti štetno za objektivne interese studentske borbe za bolje i kvalitetnije uslove studiranja.\nZbog toga što je sabotažom rukovodstva Studentskog parlamenta koje je prethodno bojkotovalo poziv naše organizacije za jedinstveni front svih studentskih grupacija u borbi za ostvarenje zajedničkih zahteva susret studenata sa ministrom Šarčevićem onemogućen Studentski front poziva sve studente na Studentski zbor na Filozofskom fakultetu u Beogradu 3.oktobra kako bi se izborili za naše zahteve.\nStudentski front koristi i ovu priliku da studentskim masama ukaže da će se naši problemi nastavljati iz godine u godinu sve dok obrazovanje funkcioniše po komercijalnom principu koja omogućava basnoslovne zarade buržoaskim univerzitetskim vlastima i eksploatatorskom privatnom kapitalu. Samo ponovnim uvođenjem besplatnog obrazovanja omogućiče se i deci iz siromašnih porodica da studiraju i izbore bolju budućnost.


Čileanski sud: Privesti čoveka koji je možda ubio Nerudu\nSud u Čileu je u nedelju naredio policiji da pronađe čoveka koji je, prema navodima tužilaštva, pre ravno 40 godina usmrtio slavnog pesnika Pabla Naredu, dobitnika Nobelove nagrade.\nZvanični uzrok Nerudine smrti 1973. godine do sada je bio - rak prostate.\nMeđutim, advokat Eduardo Kontreras, zastupnik onih koji traže ponovno otvaranje ovog slučaja, tvrdi da novi dokazi ukazuju da su Nerudu najverovatnije ubili agenti čileanskog diktatora Augusta Pinočea.\nKontreras je izjavio da lekar, koji je svojevremeno rekao da je bio uz Nerudu kada je ovaj preminuo, sada kaže da je tu bio još jedan lekar po imenu Prajs. Međutim, u bolničkim dosijeima nema nikakvog doktora Prajsa, ali se opis navodnog lekara poklapa se sa opisom Majkla Taunlija, agenta američke Centralne obaveštajne agencije (CIA), koji je sarađivao sa čileanskom tajnom policijom u doba Pinočea.\nTaunli je stavljen pod američki program zaštite svedoka pošto je priznao da je u Vašingtonu i Buenos Ajresu ubijao istaknute kritičare Pinočeovog režima. Pablo Neruda bio je istaknuti levičar i član Komunističke partije Čilea i pristalica socijalističkog predsednika Salvadora Aljendea, koji je ubijen u septembru 1973. u vojnom puču Augusta Pinočea,podseća Beta.


Tompson je imao prilike da se upozna sa veoma napornim i kvalitetnim radom na treninzima, a od novih saigrača svaki put pokušava da sazna nešto novo o atmosferi koju prave navijači Crvene zvezde. Upravo iz tog razloga se rado uključio u akciju promocije sezonskih ulazanica i Zvezdaš članskih karata.\n"Gledajući snimke utakmica iz prošle sezone, ono što mi je brzo privuklo pažnju je fantastična podrška sa tribina. U nekim drugim sredinama i ligama o takvoj podršci možete samo da sanjate. Uz izazov igranja u Evroligi i mogućnosti da se borim za najviše ciljeve, ne mogu da dočekam da budem deo takve atmosfere, da vidim pune tribine onako vatrenih i temperamentnih navijača", rekao je Tomspon za klupski sajt.\nAmerikanac je priznao da su ga saigrači sjajno prihvatili i da je već naučio neke reči na srpskom.\n"Ono što su me prvo naučili saigrači je „Hocemo pune tribine“", rekao je uz osmeh zbog poteškoća prilikom izgovaranja slova Ć Tompson.\n"Zato ljudi, pomozite nam. Napunite dvoranu u svakoj prilici. Nema igrača na svetu kome to ne znači, ko u takvom okruženju ne daje i više nego što može da pruži", dodao je Tompson.\nPodsetimo, KK Crvena zvezda Telekom od 1. septembra nastavio je sa akcijom prodaje sezonskih ulaznica, uz koju svaki kupac dobija i člnasku kartu „Zvezdaš“.\nOsim u prostorijama kluba na Malom Kalmegdanu (radno vreme od ponedeljka do petka u terminu od od 10 do 20 časova, i subota od 10 do 18 sati).\n"Dođi na ASVEL i kupi kartu za derbi!" Zvezda objavila, ovako možete do ulaznice za "meč godine": NEMA MESTA ZA GOSTUJUĆE NAVIJAČE!


Iran - izazov za spoljnu politiku SAD VOAIzaberite jezik\nIran - izazov za spoljnu politiku SAD Rešavanje spora izmedju Irana i zapada povodom nuklearnog programa Teherana biće jedno od glavnih spoljnopolitičkih pitanja u drugom mandatu administracije predsednika Obame.\nIranski predsednik Mahmud Ahmadinedžad govori na ceremoniji u objektu za obogaćivanje uranijuma u Natanzu (arhiv)\nSankcije koje su Sjedinjene Države i Evropska unija zavele Iranu teško su pogodile iransku ekonomiju što bi moglo da privoli Teheran da potraži diplomatsko rešenje.\nPredstavnici vodećih svetskih sila i Irana sastali su se tri puta tokom 2012-e u nastojanju da pronadju rešenje za nuklearni spor. Medjutim, krajem godine rešenje još uvek nije bilo na pomolu.\nZapad strahuje da bi Iran mogao da se domogne tehnologije za proizvodnju nuklearnog oružja dok Teheran tvrdi da njegov nuklearni program ima mirnodopsku namenu. Pošto je osvojio još jedan mandat u Beloj kući predsednik Obama upozorio je da neće prihvatiti Iran sa nuklearnim naoružanjem, ali da želi da reši taj problem diplomatskim putem:\n„Trebalo bi da se pronadje rešenje koje će im omogućiti da koriste dobrobiti mirnodopske upotrebe nuklearne energije uz istovremeno poštovanje medjunarodnih obaveza i garancije medjunarodnoj zajednici da neće nastojati da steknu nuklearno naoružanje.“\nUblažavanje sankcija je jedan od zahteva Irana. Medjutim, sankcije su unete u američke zakone i osim nekih privremeniuh izuzetaka predsednik Obama neće moći to da promeni.\nVilijam Rajnš je bivši zvaničnik Sekretarijata za ekonomiju koji je sada na čelu privatnog udruženja koje promoviše slobodnu trgovinu:\n„Predsednik bi morao da se obrati Kongresu gde zakonodavci imaju različite ciljeve u vezi sa sankcijama. Stoga bi moglo da bude teže da se sankcije ukinu ili izmene nego što on misli,“ kaže Rajnš.\nU jeku učestalih nagadjanja o pripremama Izraela za napad na Iran, izraelski premijer Benjamin Netanjahu je nedavno odredio 2013-u kao krajnji rok za rešenje pitanja iranskog nuklearnog programa. Sjedinjene Države su zatražile uzdržanost od Izraela.\nPenzionisani marinski general-pukovnik Gregori Njubold kaže da mnogi penzionisani oficiri smatraju da se političari ishitreno zalažu za vojnu opciju:\n„Oko ovog pitanja postoji visok nivo zabrinutosti, koja postaje emotivno i gotovo lično pitanje za mnoge članove političkog establišmenta bez dovoljno saznanja o posledicama vojne akcije. Naime, možemo da platimo nesrazmerno visoku cenu u odnosu na ciljeve koje želimo da postignemo,“ upozorava Njubold.\nBela kuća je saopštila da ne želi promenu režima u Iranu, već da je njen glavni cilj da osigura da iranski nuklearni program nema bilo kakve vojne komponente. Očekuje se da će diplomate vodećih svetskih sila ubrzo odrediti datum i mesto sledećeg susreta sa iranskim predstavnicima.\nProfesor istorije na univerzitetu Džordž Mejson, Šol Bakaš smatra da vrhovni iranski lider ajatolah Ali Hamenei nije spreman na kompromis oko nuklearnog programa bez ustupaka zapada:\n„Hamenei se neće odreći obogaćivanja uranijuma niti će predati uranijumske šipke obogaćene do 20 odsto ili dozvoliti detaljnije inspekcije nuklearnog objekta Fordo bez ustupaka Sjedinjenih Država koje bi mogao da predstavi kao veliku pobedu za Iran.“\nBakaš nije optimista da Sjedinjene Države mogu da prihvate takve zahteve što i Vašington i druge zapadne zemlje ostavlja u trajnoj nedoumici u pogledu vrste pritiska na Iran koja bi mogla da donese rezultate.


Kratka forma otvara vrata – Kulturni centar\nNagrade KRATKE FORME su:\nGRAN PRI za najbolji film u kategorijama mini, mikro i kratkog filma,\nNagrada za najbolji film u kategoriji mikro filma,\nNagrada za najbolji film u kategoriji mini filma,\nNagrada za najbolji film u kategoriji kratkog filma,\nNagrada za najbolji animirani film,\nNagrada za najbolji evropski film i\nNagrada za najbolji srpski film.\nPrvi put ove godine, zahvaljujući Filmskom centru Srbije uz priznanja dodeljivaće se i novčani deo nagrade za: GRAN PRI – najbolji film u kategorijama mini, mikro i kratkog filma, za najbolji film u kategoriji mikro, mini i kratkog filma, kao i za najbolji srpski film. Fond nagrada je 200.000 dinara.\nKao i prethodnih godina Gran pri se dodeljuje i u kategoriji Filmsko stvaralaštvo dece i omladine, kao i nagrada za najbolji dečji, odnosno omladinski film (nije predviđen novčani deo nagrade).\nZa prestižnu međunarodnu nagradu Omladinske filmske mreže za najbolji film (Youth Cinema Network Award) Organizator kandiduje nagrađene filmove.\nOve godine u sastavu međunarodnog žirija biće: Ivana Kronja (Srbija), Vojin Vasović (Srbija) i Danilo Ilić (Hrvatska) (mini, mikro i kratki film), odnosno: Narcisa Darijević Marković, (Srbija), Emilija Filipivić (Srbija) i Boštjan Mašera (Slovenija) (filmsko stvaralaštvo dece i omladine).\nOrganizator fesivala “Kratka forma” je Kulturni centar, a pokrovitelji manifestacije: Ministarstvo kulture i informisanja Republike Srbije, Filmski centar Srbije i opština Gornji Milanovac.\n19h – Svečano otvaranje Festivala i prva takmičarska projekcija (mikro, mini i kratki film)\n13h – Filmsko stvaralaštvo dece i omladine – prva takmičarska projekcija\n20h – Druga takmičarska projekcija (mikro, mini i kratki film)\n13h – Filmsko stvaralaštvo dece i omladine – druga takmičarska projekcija\n20h – Treća takmičarska projekcija (mikro, mini i kratki film)\n16h – Četvrta takmičarska projekcija (mikro, mini i kratki film)\n19h – Peta takmičaska projekcija (mikro, mini i kratki film), žiriranje i proglašenje pobednika\n21.30h – Revijalni program\nBranko Nikolić – 45 godina umetničkog trajanja


Politicki sistemi i uprava u Srbiji i Bosni i Hercegovini - Seminarski Diplomski Radovi\nDatum i vreme: 24-02-2021, 09:35 PM Dobro došli, Gost! (Prijava — Registracija)\nGotovi Seminarski Diplomski Maturalni Master ili Magistarski / Obrazovanje / Prirodne nauke / Sociologija / Politicki sistemi i uprava u Srbiji i Bosni i Hercegovini\nPoliticki sistemi i uprava u Srbiji i Bosni i Hercegovini\nTeorijski osnov predstavničkog sistema nastao je u 18.vijeku, u djelima Monteskjea (“U duhu zakona”), Loka, Rusoa, Hobsa i drugih. Vizija predstavničkog sistema stvorena je na bazi teorijske kritike “starog režima” kao sistema monokratije zasnovanog na apsolutnoj vlasti monarha. Istaknuti su principi suvereniteta nacije i podjele vlasti na zakonodavnu, izvršnu i sudsku. Podjela vlasti treba osigurati sprečavanje zloupotrebe. Ovlaštenja pojedinih organa vlasti potrebno je konstituisati tako da “vlast zaustavlja vlast”, kako je istakao Monteskje u djelu “U duhu zakona”. Politički sistem kao praksa razvija se spontano, uporedo sa razvojem društvenih i političkih događaja tokom posljednja 2 vijeka. Razvoj teorije političkog sistema ide sporije nego sama praktična afirmacija tog sistema.\nPolitički sistem javlja se na bazi praktične kritike predstavničkog sistema i njegove idealno zamišljenje sheme. Prostor za razvoj političkog sistema stvoren je kada se uvidjelo da zakon, koji je zamišljen kao izraz opće volje, nije saglasan sa stvarnim interesima građanina kao pojedinca….\n1\tPOLITIČKI SITEM SRBIJE\t4\n1.1\tUstav Republike Srbije\t5\n2\tPOLITIČKI SISTEM BOSNE I HERCEGOVINE\t9\n3\tJAVNA UPRAVA SRBIJE\t10\n3.1\tPoslovi državne uprave\t11\n3.2\tUređenje orga na dr žavne uprave\t12\n3.2.1\tRukovođenje radom organa državne uprave, struktura rukovođenja\t12\n3.2.2\tUnutrašnje uređenje organa državne uprave\t13\n4\tJAVNA UPRAVA BOSNE I HERCEGOVINE\t14\nPoložaj Slovaka u Srbiji derrick 0 1,031 09-03-2014 01:39 AM\nSistemi motivacije i poboljšanje radnog učinka Dzemala 0 1,396 03-03-2011 04:10 AM\nPrvi podaci o srednjovjekovnoj Bosni -ij Dzemala 0 1,797 13-08-2010 07:31 PM\nPojam i razvoj braka u Bosni i Hercegovini1 -ij Dzemala 0 1,404 13-08-2010 06:57 PM


SKOPLJE Makedonski premijer tokom javne debate na Univerzitu FON\nVidjeli smo da 27 godina tonemo, možemo i nastaviti da tonemo, ali da bismo osigurali bolje uvjete života u našoj zemlji i da ne postanemo država penzionera, kao i da zadržimo mlade, odlučili smo se na ove korake\nZaev: Građani trebaju razmisliti šta ostavljaju svojoj djeci\nMakedonski premijer Zoran Zaev rekao je da njegova država ostaje Makedonija, iako ima pridjev sjeverna, te poručio da ni on, ni njegova djeca neće biti "Sjevernomakedonci".\n- Nećemo biti "Sjevernomakedonci", a nećemo nositi ni uvredljivo ime "Firomci" /(FIROM - Former Jugoslavija Republik of Makedonija) - odgovorio je Zaev na pitanje kako se osjećao jutro nakon što su poslanici u Sobranju glasali za izmjene makedonskog Ustava.\n- Vidjeli smo da 27 godina tonemo, možemo i nastaviti da tonemo, ali da bismo osigurali bolje uvjete života u našoj zemlji i da ne postanemo država penzionera, kao i da zadržimo mlade, odlučili smo se na ove korake - rekao je Zaev, a prenosi portal "Plusinfo.mk".\nOn je podsjetio je da je u Prespanskom sporazumu priznat makedonski jezik, kao i pravo na samoopredjeljenje.\nZaev je tokom javne debate na Univerzitu FON u Skoplju rekao da makedonski građani trebaju razmisliti šta ostavljaju svojoj djeci, nakon čega je njegov govor bio pozdravljen velikim aplauzom.\nVMRO-DPMNE poziva na 'sveopštu revoluciju' protiv Zaeva\nZoran Zaev za "Avaz": Odluke Sobranja ubrzat će naš ulazak u NATO i EU


Lomo AR aplikacija za proširenu realnost\nDiplomac Stefan Stanković je kroz svoj završni rad „Projektovanje i implementacija LomoAR aplikacije za proširenu realnost u maloprodaji foto-aparata” na interesantan način dočarao i predstavio jednu od najpopularnijih tehnologija današnjice. Tema ovog završnog rada je primena proširene realnosti u trgovini prikazana kroz konkretan primer upotrebe aplikacije za proširenu stvarnost LomoAR.\nLomoAR je aplikacija za proširenu realnost koja pomaže korisniku prilikom kupovine foto-aparata, pružajući mu najznačajnije informacije o samom foto-aparatu. LomoAR aplikacija za proširenu realnost napravljena je pomoću nekoliko tehnologija – Unity, Vuforia, Visual Studio.\nKupovina proizvoda na vizuelno bogat i intuitivan način\nProširena realnost predstavlja jednu od najbrže rastućih tehnologija u svetu zahvaljujući širokoj primeni u najrazličitijim oblastima, na primer, prilikom televizijskih prenosa, ali i kod svakodnevnih potreba čoveka. Postoji mogućnost da se pomoću nje prevaziđu poteškoće sa razumevanjem specifičnosti svakog proizvoda na jedan vizuelno bogat i vrlo intuitivan način, uz uključivanje najvažnijih elemenata za upotrebu, kao i karakteristika samog proizvoda koje proizvođač ili prodavac žele da istaknu.\nTakođe, kada se govori o proizvodima koji potrošaču ne deluju inspirativno, ovakav pristup ih može oživeti, ukazati na primenjivost ili zanimljivost kako bi privukao potrošača. Ovaj vid tehnologije u maloprodaji može biti posebno značajan u moderno doba koje odlikuje disperzivnost pažnje kod ljudi, pa se na ovaj vizuelno inovativan i kreativan način usmerava pažnja potrošača. Prepreka koja se tiče proširene realnosti postoji u vidu visoke cene uređaja, ali se lako može premostiti upotrebom mobilnih uređaja. Neke studije pokazuju da će industrija proširene realnosti do 2025. ugrubo vredeti više od 198 milijardi dolara.\nTehnologija u službi bolje informisanosti i lakšeg odlučivanja\nLomoAR aplikacija može olakšati rad prodavcima i proizvođačima, ali i kupovinu potrošačima. Ovakav oblik tehnologije svakako će doprineti zanimljivosti i maštovitosti kupovine, a u slučaju široke upotrebe ovakvih aplikacija „ogoliće” karakteristike pojedinih proizvoda i potencijalno promeniti celokupnu industriju.\nNa isti način kao što LomoAR pokazuje video pored samog proizvoda i najznačajnije podatke za konkretan foto-aparat, aplikacija se može primeniti na neke druge proizvode kao što su lekovi u apoteci, gde bi takva aplikacija istakla značajne karakteristike leka i pomogla kupcima da ih upoređuju i na taj način donesu najbolju odluku pri kupovini.\nUz dolazak sve bolje tehnologije za uređaje proširene realnosti, ali i uz njihovu veću dostupnost, ljudi će se sve više oslanjati na aplikacije u vezi sa proširenom realnošću prilikom donošenja odluka, kao i za informisanje, kreativnost i zabavu. Iz toga se može zaključiti da je proširena realnost polje na kome se u narednim godinama očekuje veliki napredak, a samim tim je i korisno što više ulagati u ovu tehnologiju.\nDiplomac ITS-a Stefan Stanković je istakao da su mu znanja iz uže stručnih programerskih predmeta umnogome značila za razvijanje aplikacije kao i za dalje usavršavanje u oblasti virtuelne realnosti.


Marineli: Kampanje dezinformisanja jedan od glavnih izazova za Alijansu - European Western Balkans\nAutor EWB 18. 06. 2019. 18. 06. 2019.\nBEOGRAD – Kampanje dezinformisanja je jedan o izazova sa kojima se Alijansa suočava u Srbiji, rekao je Ćezare Marineli, šef Kancelarije NATO u Beogradu, kako prenosi N1.\nOn je izjavio da se vide obmanjujuće ili netačne informacije o NATO, koje ograničavaju debatu i otežavaju objektivno sagledavanje NATO i bezbednosne saradnje u širem kontekstu.\nMarineli je komentarišući najnovije istraživanje po kome su 89% građana Srbije protiv članstva u Alijansi, rekao da ne bi trebalo zaboraviti prošlost, ali da bi trebalo učiti iz nje i dodao je da današnje partnerstvo Srbije i NATO-a korisno za obe strane, ali i za čitav region.\n“Danas u Srbiji postoje mnoge dezinformacije o tome šta NATO jeste, a šta nije i to vodi pogrešnog tumačenja tog Saveza”, istakao je Marineli, navodi N1.\nOn je podsetio da NATO nije samo vojni, već i politički savez, u kojem 29 zemalja, a uskoro i 30, kada Severna Makedonija postane punopravna članica, dele zajedničke vrednosti, imaju zajedničke interese i konsenzusom donose zajedničke odluke, prenosi N1.\nMarineli se osvrnuo i na neutralnost Srbije, rekavši da je NATO u potpunosti poštuje i poručio je da Srbija samostalno odlučuje o svojim bezbednosnim aranžmanima.\nOn smatra da bi se deo negativnog stava prema NATO-u i odnosima sa Srbijom promenio kada bi u javnosti bilo prisutno više informacija zasnovanih na činjenicama koje se fokusiraju na konkretne aspekte međunarodne sradnje.\nMarineli je pohvalio i pripadnike Vojske Srbije, rekavši da su pravi profesionalci i da bi “svaki komandant voleo da ih ima pod svojom komandom”.\nUpitan o medijskom predstavljanju aktivnosti NATO u Srbiji, Marineli je rekao da, i pored “kampanje dezinformisanja”, postoje brojni profesionalni izveštaji o obostrano korisnim zajedničkim aktivnostima, jer je “NATO transparentan i omogućava pristup medija svim zajedničkim aktivnostima”, prenosi N1.\nOn je istakao da Alijansi nije cilj da stekne popularnost, već da predstave činjenice o saradnji između Srbije i NATO.\n“Svesni smo da srpskoj javnosti nisu poznate mnoge stvari za koje se NATO zalaže i koje radi zajedno sa Srbijom”, naglasio je Marineli.\nOn napominje da i Individualni akcioni plan partnerstva (IPAP) propisuje da su obe strane odgovorne za pružanje objektivnih informacija.\n“Tako da svi moramo da radimo više zajedno, kako bismo obaveštavali građane o činjenicama i gledali ka budućnosti”, zaključio je Marineli.\nĆezare MarineliNATOOTAN 2019


Egipatski folklor pred novopazarskom publikom - Radio Televizija Novi Pazar\nEgipatski folklor pred novopazarskom publikom\nJuly 5, 2019 Selma Ljajic 283 Views\nZahvaljujući dobroj saradnji između Grada Novog Pazara i Ambasade Egipta u Srbiji, i novopazarska publika će imapti priliku da se upozna sa egipatskom kulturom u svom gradu. Čuvena egipatska folklorna trupa ”Reda”, nastupaće u ponedeljak na letnjoj sceni novopazarskog Kulturnog centra sa početkom od 20 časova.\n”Reda” je egipatska folklorna trupa, kroz čiju izvedbu će u ponedeljak i novopazarska publika, prvi put u svom gradu, imati priliku da se upozna sa nekim od tradicionalnih plesova, jedne od prvih civilizacija čovečanstva.\n”Mi ćemo u ponedeljak, 8. jula imati priliku da vidimo jedno stvarno nesvakidašnje kulturno izdanje čuvenog egipatskog folklora ”Reda”, koji će se premijeno predstaviti Srbiji, a i publici u našem gradu. Ta će predstava biti produkt saradnje Ambasade Egipta i Grada Novog Pazara u realizaciji Kulturnog centra, gde ćemo mi kroz jedno sjajno koncertno veče imati priliku da se uverimo u raznovrsnost i šarolikost tradicionalnih plesova iz Egipta, ali i kroz nošnju, koja će se menjati kroz svaku tačku, uverimo u bogato kulturno nasleđe Egipta”, rekao je urednik muzičkog programa Kulturnog centra Novi Pazar, Aladin Imamović.\nPodsećamo, koncert je zakazan u ponedeljak od 20 časova na letnjoj sceni novopazarskog Kulturnog centra. Za kulturne poslenike to je retka prilika da se u svom gradu upoznaju sa tradicijom drevnog Egipta – prilika koja se, moglo bi se reći, ne popušta.\n← Osvežite svoje leto: Ovih 10 voćki treba da konzumirate tokom vrelih dana!\nNSZ: Bolja zaštita naših radnika u Sloveniji →


Razgovori SAD-Rusija o Siriji\nDečak na biciklu ispred teško oštećenih zgrada u sirijskom gradu Homsu, 24. maja 2013.\nŠefovi američke i ruske diplomatije razgovaraju u čestiri oka u Parizu pokušavajući da organizuju mirovnu konferenciju idućeg meseca\nAmerički državni sekretar Džon Keri i njegov ruski kolega Sergej Lavrov razgovaraju u Parizu o planovima da se ubrzaju nastojanja za uspostavljanje mira u Siriji, pošto se prethodno šefovi evropskih diplomatija nisu dogovorili o tome da li da šalju oružje pobunjenicima.\nKeri i Lavrov razgovaraju danas u četiri oka, u jednom pariskom hotelu, pokušavajući da udahnu život preloženoj mirovnoj konferenciji o Siriji. Njima će se kasnije na radnoj večeri pridružiti francuski ministar inostranih poslova Loran Fabijus.\nSjedinjene Države i Rusija pokušavaju da idućeg meseca organizuju konferenciju zamišljenu kao forum na kome bi sirijska vlada i opozicija mogle da pregovaraju o prelaznoj vladi i okončanju građanskog rata.\nU međuvremenu, na današnjem sastanku u Istanbulu, 60-člana vodeća sirijska opoziciona grupa - Sirijski nacionalni savet - sprečila je da liberalna frakcija koju predvodi prosaudijski disident-veteran Mišel Kilo, u punoj meri pristupi tom savezu.\nMislimansko bratstvo sa sedištem u Kataru uspešno je sprečilo to proširenje, koje bi osiguralo veći uticaj Saudijske Arabije u pomenutom savezu. Kilov blok tražio je 22 mesta u koaliciji, a dobio je samo 5.


Petrović: Ako dug bude rastao, ponoviće se 2014. | SEEbiz.eu\nObjavljeno: 21.04.2021 / 18:54\n„To znači fiskalnu konsolidaciju, a ona podrazumeva rezanja osnovnih, najvećih stavki u budžetu, i onda se to odražava na primanja stanovništva i životni standard“, rekao je Petrović za N1, uz ocenu da je Srbija i dalje „daleko od toga“.\nZato je neophodno da se dug, za koji procenjuje da će biti oko 60 odsto BDP-a i kaže da „nije veliki u vreme krize“, ne uzima kao „stalno i poželjno stanje ili dug koji privreda Srbije može da izdrži“.\n„Već od 2022. treba tu putanju preokrenuti, smanjiti deficit i početi da se ponovo obara dug na 50 ili ispod 50 odsto, da kad sledeća kriza udari možemo da na nju odgovorimo trošenjem ne gledajući na dug“, rekao je Petrović.\nNaglasio je da je Srbija za svega godinu i nešto dana sa duga od oko 53 odsto BDP-a došla do duga od 60 odsto.\nUpozorava da bi država za čas „izletela“ na 70 odsto duga ako bi zadržala ovaj nivo zaduženosti u trenutku kada se desi neka naredna kriza.\n„Pitanje je da li bi bili u stanju da se regularno zadužujemo kao država, morali bi (da uvodimo) krizne mere. To znači radikalno smanjenje deficita, potrošnje, udar na standard i privredni rast“, rekao je on.\nTagovi: Pavle Petrović, fiskalni savet, srpski dug, zaduživanje Srbije


Vijeće ministara BiH utvrdilo Nacrt zakona o budžetu institucija BiH za 2020. – TVSA.BA\nUtorak, 17 Maja, 2022 5:34\nNaslovna/Vijesti/Bosna i Hercegovina/Vijeće ministara BiH utvrdilo Nacrt zakona o budžetu institucija BiH za 2020.\nUtorak, 24 Marta 2020, 16:16\nVijeće ministara Bosne i Hercegovine je na vanrednoj sjednici u Sarajevu utvrdilo Nacrt zakona o budžetu institucija BiH i međunarodnih obaveza BiH za 2020. godinu.\nPredsjedavajući Vijeća ministara BiH Zoran Tegetija je na pres-konferenciji nakon sjednice kazao da je također usvojen i Prijedlog odluke o privremenom finansiranju institucija BiH za drugi kvartal 2020. godine, za period april-juni.\nPo njegovim riječima, usvojena je Odluka o privremenom prekidu izdavanja viza u diplomatsko-konzularnim predstavništvima Bosne i Hercegovine.\nTegeltija je kazao da je Vijeće ministara donijelo Odluku o privremenom zatvaranju međunarodnih graničnih prijelaza u vazdušnom saobraćaju za promet putnika u BiH, koja će stupiti na snagu 30. marta.\nDonesena je Odluka o izmjeni i dopuni Odluke o propisivanju dodatnih uslova za ulazak stranaca u BiH.\nVijeće ministara BiH je usvojilo informaciju o regionalnim mjerama za olakšavanje prometa vitalnim proizvodima usljed krize uzrokovane virusom korona.\nMandić: U FBiH 400 testiranih pacijenata, 45 pozitivnih


“Zlatni pasoši” Malte: Zašto ih bogataši žele – Bankar.me\nDecember 5, 2019 BIZNIS, EVROPA, SVE VIJESTI Leave a comment\nDelegacija Evropske unije je u posjeti Malti, „istražujući vladavinu prava”, kako isplivava sve više detalja o istrazi ubistva novinarke Dafne Karuane Galicije.\nUbistvo Karuane Galicije iz 2017. godine je poljuljalo državni politički vrh i bacilo svijetlo na prisustvo korupcije i lošeg pravosudnog sistema.\nPojačana je i istraga takozvanog modela „zlatnih pasoša”, koji je delegacija evropskog parlamenta opisala kao rizik od „dovođenja kriminalaca i pranja novca u čitavu EU”.\n„Mnoge mikrodržave su postale zavisne od prihoda sakupljenih kroz ovakve programe”, kaže Luk van der Baren, istraživač za migracije na Evropskom univerzutetu u Firenci.\nVlada Malte ne objavljuje podatke o zemljama porijekla onih koji apliciraju za „zlatni pasoš”, ali pruža informacije o regionu.\nPostoje legitimni razlozi za zahtjev za pasoš druge zemlje, ali javljaju se optužbe da je malteški sistem zloupotrebljen.\nEvropska komisija je u januaru 2019 godine objavila izvještaj u kom ističe zabrinutost zbog malteškog modela, koji je „manje restriktivan” od ostalih zemalja članica EU.\nOrganizacija za ekonomsku saradnju i razvoj (OECD), stavila je Maltu na crnu listu i izvještaju za 2018. godinu, označivši je kao državu sa visokim rizikom od utaje poreza zbog modela „zlatnih pasoša”.\n„Ali ovakav program može povećati nejednakost u zemljama porekla, jer omogućava elitnoj manjini kupovinu drugog državljanstva”, dodaje.\nU periodu od 2008. do 2018. godine, Kipar je podelio 1.685 državljanstva investitorima, a 1.651 član njihovih porodica je takođe dobio državljanstvo. Ipak, Kipar je u novembru lišio državljanstva 26 investitora, navodeći „greške” koje su napravljene prilikom izdavanja.\nPOJMOVIMalta malteški pasoš pasoš malta\nPrevious Prvi podgorički investicioni forum 18. decembra\nSljedeći Da li je vaša kompanija spremna za put u Digitalnu Transformaciju?


Suđenje traje oko devet godina, a bilo je odloženo 22 puta\nZavršne reči tužilaštva, optuženih i njihovih advokata planirane su za celu sedmicu. Nakon što budu okončane sud će zakazati izricanje prvostepene presude.\nInače ovo suđenje koje traje oko devet godina, bilo je odloženo 22. puta.\nOd početka postupka bilo je zakazano 140, a održano 118 pretresa, pri čemu kako je u januaru saopšteno iz suda, nijedan glavni pretres nije odložen zvbog suda ili tužilaštva već isključivo zbog izostanaka okrivljenih ili njihovih branilaca.\nŠarić je u drugom postupku, zbog organizovanja grupe za krijumčarenje kokaina u decembru 2018. osuđen na 15 godina zatvora, a žalbe na ovu presudu Apelacioni sud će početi da razmatra 24. februara na javnoj sednici koja je zakazana za 10 radnih dana.\nOptuženi se međutim brane da su investirali u preduzeća i zemljišta, ali i da je reč o legalno zaradjenom novcu.\nŠarić se nakon višegodišnjeg bekstva, 18. marta 2014. godine predao srpskim vlastima, nakon čega je uhapšen i od tada se nalazi u pritvoru.


24sata.info - Na autoputu Beograd-Sarajevo biće zajednički granični prelazi\nAutor T. C. 07. 10. 2019. • 14:56\n"Ponosna sam što ćemo sutra i zvanično otvoriti radove. Svi pripremni radovi na prvoj deonici Sremska Rača-Kuzmin su gotovi, a sutra počinju glavni radovi na izgradnji mosta", izjavila je Mihajovićeva za RTS.\n"Neće biti dva granična prelaza, nego jedan. Lakše će se praktično obavljati to spajanje, kao sa Severnom Makedonijom. Mislim da je to izuzetno važno za ekonomiju", navela je Mihajlovićeva.\n"To znači kraj 2020, odnosno realnije početak 2021. godine, počinju radovi i na tom drugom prstenu auto-puta Srbija-BiH", rekla je Mihajlovićeva.\nOna je navela da će turske kompanije u Srbiji raditi i na drugim infrastrukturnim projektima, osim što otvaraju mnoge pogone i fabrike duž "Koridora 10" i nekim dijelovima Srbije.\n"Izuzetna saradnja je sa turskim kompanijama u infrastrukturi, kao što je `Tašjapi`, koji će raditi auto-put Sremska Rača-Kuzmin, Požega-Kotroman", dodala je Mihajlovićeva.\nOna je navela da "Tašjapi" radi i na rekonstrukciju puta Novi Pazar-Tutin, o kojoj se priča više od 10 godina.\n"Srbija je gradilište, ulaže milijarde evra u infrasrtukturu i svi su dobrodošli, pogotovo koji mogu da ponude nove tehnologije", rekla je Mihajlovićeva.


Ambasador EU u Kini: Zaustaviti prisilan prenos tehnologije\nTanjug 12. decembra 2018. 13:32\nPEKING – Evropska unija je snažno zainteresovana za promovisanje tehnološke razmene sa Kinom, ali svaki transfer bi trebalo da bude regulisan, izjavio je danas trgovinski ambasador EU u Kini.\n„U proteklih 40 godina, kompanije iz EU su većinu svoje tehnologije obezbedile Kini. Oko 50 odsto najnovije tehnologije koja se trenutno nalazi u Kini potiče iz EU“, izjavio je ambasador delegacije EU u Kini, Nikola Kapui.\nDiplomata je, međutim, izrazio zabrinutost zbog toga što Kina, kako navodi CNBC, ponekad primorava strane kompanije na predaju svojih tehnoloških veština u zameni za dobijanje pristupa ogromnom kineskom tržištu.\nI administracija američkog predsednika Donalda Trampa zahtevala je od Kine da prestane sa prisilnim transferom tehnologije, što je postalo i okosnica američko-kineskog trgovinskog rata, navodi CNBC.\n„To mora da prestane ili da bude regulisano“, izjavio je Kapui u Pekingu.\n„Naravno da je u redu ako jedna kompanija želi da otvori svoje tehnološke knjige za neku kinesku kompaniju, to se ne dovodi u pitanje, ali to mora da bude regulisano kako ne bi bilo takozvanog prisilnog transfera tehnologije“, rekao je ambasador.


Prema saopštenju Agencije za privredne registre (APR) (od 17.10.2018. god.), posle uvođenja elektronske registracije preduzetnika, APR je uvela novu uslugu za privredna društva - elektronsko osnivanje jednočlanog društva sa ograničenom odgovornošću (DOO).\nOva procedura se u potpunosti sprovodi internetom, a osim što isključuje dolazak pred šalter ili slanje dokumenata poštom, e-registracija je i jeftinija od registracije sa papirima. Naime, građani ovu novu, elektronsku uslugu treba da plate isključivo platnom karticom, a naknada je za 1.400 din. niža od one koja se plaća za „papirnu“ registraciju.\nBudući privrednik, prvo, treba da pristupi sistemu za centralizovano prijavljivanje korisnika APR-a gde je potrebno da kreira svoj korisnički nalog ili unosi svoju elektronsku poštu i lozinku, ukoliko je već registrovan kao korisnik sistema.\nKao pomoć korisnicima, APR je na svom sajtu i You tube kanalu objavio video uputstvo za e-registraciju jednočlanog DOO-a, a sva pitanja se mogu uputiti i Info centru telefonom 011 20 23 350, ili elektronskom poštom na: drustva@apr.gov.rs, dok se za pomoć oko sistema za centralizovano prijavljivanje korisnika i popunjavanja e-prijave građani mogu obratiti tehničkoj podršci APR na elektronsku adresu: sd@apr.gov.rs.


Bogdanović potpisao ugovor sa ministrom Ružićem o dodeli sredstava iz Fonda za lokal – Info Centar Juga\nDanas je 59 gradonačelnika i predsednika opština sa sobom u svoju lokalnu samoupravu poneo ugovor potpisan sa ministrom državne uprave i lokalne samouprave Brankom Ružićem čime će završiti započete projekte ili pokrenuti nove u nekoj od tri oblasti definisanim Uredbom o dodeli sredstava iz Fonda za lokal.\nOd 120 gradova i opština koje su se prijavile za korišćenje sredstava iz Budžetskog fonda za lokalne samouprave, njih 59 dobiće 320 miliona dinara za prioritetne projekte.\nUgovor o prenosu sredstava sa predsednikom opštine Lebane, Ivanom Bogdanovićem potpisao je ministar državne uprave i lokalne samouprave Branko Ružić.\n„Prezadovoljan sam što ćemo posle 6 godina, ponovo biti u mogućnosti da, kroz 32 puta veći Fond za lokal, konkretno pomognemo opštinama i gradovima da realizuju projekte od velikog značaja za njihove sugrađanke i sugrađane“, rekao je ministar.\nOn je i naglasio da su lokalne samouprave dugo bile prinuđene da rešavaju hroničnih ili akutne probleme, a da Ministarstvo nije moglo da odgovori na zahteve sa lokala za ovom vrstom podrške i pomoći. „Za Fond od 320 miliona dinara prijavio se 171 projekat u vrednosti većoj od 2 milijarde dinara“, otkrio je ministar i rekao da se time bolje razume kolike su potrebe lokala i koliko je ovaj fond značajan. Istovremeno, ministar je i rekao da će se potruditi da se Fond poveća sledeće godine.\n33 lokalnih samouprava dobiće više od 262 miliona dinara za infrstrukturne radove na vrtićima, školama, objektima kulture, sporta i javne uprave, komunalnoj infrastrukturi, javnim parkovima i rasveti.\n18 opština i gradova dobiće više od 48 miliona dinara za nabavku savremenih informacionih tehnologija koje će omogućiti uvođenje e-Uprave i bolje pružanje usluga građanima i privredi a sa više od 10 miliona dinara biće podržano osam lokalnih samouprava u organizaciji kulturnih, sportskih i turističkih manifestacija.\n„Zmaj sa Radana“ iz Bojnika 29. aprila organizuje izlet do Đavolje Varoši


Politika društva za integrirani sistem upravljanja\nKvaliteta prema normi ČSN EN ISO 9001:2009\nZaštite životne sredine prema normi ČSN EN ISO 14001:2005\nBezbednost i zaštita zdravlja na radu prema normi ČSN OHSAS 18001:2008\nUspeh i dalji razvoj Društva podležu rezultatima koje postiže društvo na tržištu realizacijom svojih poslovnih aktivnosti.\nKvalitet izrade predloga podrazumeva pre svega kvalitetno izvršenje svih delova projektne dokumentacije i zahteve za isključenje ili minimalizaciju uticaja aktivnosti na kvalitet životne sredine, bezbednosti i zdravlja ljudi i bezbednosti sredine, kako i tokom realizacije predloga tako i kod rada realizovanog projekta. Ovo je pod uticajem ponašanja i odlučivanja i rada svih zaposlenika društva i njihovog aktivnog pristupa.\nNačine i prakse upravljanja aktivnostima i procesima i svim radnim postupcima i njihova praktična realizacija se zasniva na njihovoj dokumentaciji, na stručnoj zrelosti i sposobnosti zaposlenika i ispravnosti i tačnosti kod realizacija ovih delatnostik.\nPlaniranjem korištenih radnih, upravljačkih i kontrolnih postupaka obezbeđujemo preventivno stalnu brigu o izradi projektne i konzultante dokumentacije u najboljem kvalitetu uz ispunjavanje svih zahteva za ove, za ispunjavanje zakonskih i drugih zahteva za zaštitu životne sredine, punjenje zakonskih i drugih zahteva za zaštitu bezbednosti i ljudskog zdravlja. Obezbeđujemo brigu radi prevencije nastanka vanrednih događaja i brigu za pripremu savladanja negativnih uticaja vanrednih događaja.\nOsnovni element integrisanog sistema menadžmenta je planiranje ciljeva za poboljšanje i to na osnovi aktualnih znanja o efektivi i efikasnosti postupaka i uspešnosti izvođenih predloga. Radi ispunjenja ciljeva specificiramo programe sa obezbeđenim izvorima za njihovu realizaciju.\nUprava društva se obavezuje za neprekidno poboljšavanje upravljanja i prosperiteta društva i za stalno punjenje svih dužnosti navedenih u ovoj integriranoj politici. Zbog toga politiku IMS pregovara sa zaposlenicima društva i sa blizu kooperirajućim organizacijama i ovu saopštava i javnosti.\nNivo punjenja dužnosti politike IMS je predmet stalnog interesa uprave društva i politika je redovno ispitivana i aktualizirana s obzirom na njenu povoljnost i kontinuitet i garanciju za trajno poboljšavanje prosperiteta.\nU Teplicama dana 1.11.2012


Danas u Beogradu razgovori delegacija MMF i Srbije |\nAMSS: Mokri kolovozi u većem delu zemlje |\n► Separatisti pozivaju predsednika Katalonije da proglasi nezavisnost\nPredsednik regiona Katalonije Karles Pućdemon izložen je danas sve većem pritisku separatističkog pokreta da definitivno proglasi nezavisnost od Španije.\nDva saveznika katalonskog predsednika Pućdemona pozvala su ga danas da više ne gubi vreme i da ignoriše pretnje Vlade Španije da će preuzeti delimičnu ili potpunu kontrolu nad katalonskom regionalnom vladom. Pućdemon je u govoru regionalnoj skupštini rekao u utorak da će Katalonija ići ka proglašenju nezavisnosti na osnovu mandata datog glasanjem na referendumu od 1. oktobra, ali je odmah na nekoliko nedelja suspendovao proglašenje da bi ostavi mogućnost za pregovore sa španskim vlastima.\nŠpanski premijer Mariano Rahoj odbacio je mogućnost dijaloga, sem ako Pućdemon odustane od nezavisnosti i vrati se "legalnosti". Rahoj je rekao da Španiji nije potrebno uključenje međunarodnih posrednika.\nRahojeva vlada dala je Pućdemonu rok do ponedeljka da razjasni da li je proglasio nezavisnost ili nije. Ukoliko kaže da jeste onda će imati još tri dana da otkaže planove za secesiju. Ukoliko ne odgovori, Rahoj je zapretio da će prvi put pokrenuti član Ustava koji centralnim vlastima daje ovlašćenje da direktno intervenišu u Kataloniji.\nKatalonska nacionalna skupština (ANC) - građanska grupa koja je organizovala masovne skupove podrške otcepljenju od Španije, takođe je izdala saopštenje sa sličnom porukom.\n"Nema smisla zadržati suspenziju katalonskog proglašenja nezavisnosti, sobzirom na to da Madrid odbacije bilo kakav dijalog", navela je ANC u saopštenju.\nŠpanija insistira da Pućdemon odgovori sa da ili ne\nZamenica španskog premijera Soraja Saenc de Santamarija izjavila je danas da lider Katalonije Karles Pućdemon mora da odgovori sa "da" ili "ne" na zahtev Španije da razjasni da li je proglasio nezavisnost tog bogatog regiona.\nMadrid je prekjuče dao Pućdemonu rok do ponedeljka da razjasni svoju poziciju i, u slučaju da odgovori da jeste proglasio nezavisnost, rok do četvrtka 19. oktobra da odustane od primene deklaracije o nezavisnosti, ako želi da izbegne ukidanje autonomije Katalonije, navodi Asošiejted pres.\nDe Santamarija je rekla novinarima posle sastanka Vlade da je to "samo da ili ne" i dodala da je "u Pućdemonovim rukama" odluka da li će izbeći vanredne mere centralne vlade i smanjiti društvene podele.\nOna ga je pozvala da brzo deluje kako bi sprečio dalje propadanje katalonske ekonomije i navela da će taj region biti suočen s "ekonomskom recesijom" ako se održi trenutna pat pozicija po pitanju nezavisnosti Katalonije.\nOko 40 katalonskih banaka, multinacionalnih kompanija i srednjih preduzeća premestilo je svoja sedišta iz Katalonije u poslednjih sedam dana. Takvi potezi kompanija za sada imaju uglavnom simbolički značaj, pošto im je ekonomski uticaj ograničen jer promena sedišta ne uključuje premeštanje kancelarija, radnih mesta ili imovine preduzeća.\nIpak, zamenica španskog premijera Marijana Rahoja navela je da su investicije na području Katalonije u padu i da je sektor turizma imao pad između 20 i 30 odsto u prethodnom mesecu.\nU Kataloniji je 1. oktobra održan referendum o nezavisnosti, koji Madrid ne priznaje, a na kojem se za nezavisnost izjasnilo 90 odsto izašlih birača, ali uz izlaznost od svega 43 odsto.\nSoraja Saenc de Santamarija\nVladimir Gligorov: Privreda Crne Gore\nU najnovijem istraživanju Balkanskog Barometra stanovništvo, a pogotovo poslovni ljudi, iskazuju značajno povećanje optimizma.\nŠpanski premijer želi da ukine imunitet poslanika\nŠpanski premijer s levog centra Pedro Sančes izjavio je danas da će pokušati da ukine imunitet poslanika i drugih izabranih zvaničnika kako bi "povratio poverenje naroda" u politiku.


Nikola Trujić u Teleoptiku - SPORTSKI ŽURNAL\nNikola Trujić (29), iskusni levokrilni vezista koji se podjednako dobro snalazi i na desnoj strani terena, ali i u ulozi klasičnog napadača, ovih dana trenira sa talentima iz Teleoptika\nFOTO: FK Debrecin\nOfanzivac koji je prošao Omladinsku školu Partizana i svojevremeno nosio dres filijale i najboljeg tima „parnog valjka” od aprila je slobodan u izboru nove sredine, a u prolećnoj sezoni nosio je dres Larise.\nTrujić je u sezoni 2009/10. iz tabora crno-belih juniora prekomandovan među „bebe” crno-belih, a potom je izvesno vreme proveo na pozajmici u Smederevu.\nPrvi inostrani angažman imao je u Hapoel Akri, a potom je leta 2012. postao deo prvog tima Partizana.\nIgrao je potom za Napredak, Vojvodinu, Tosno, Botosani, Voždovac, Debrecin i Larisu. S obzirom da je „Zemunelo” njegova druga kuća logično je da u njemu održava formu, a o tome gde će nastaviti karijeru zavisi od toga koja će ponuda biti najkonkretnija.\nTim Teleoptika je od starta prelaznog roka poprilično desetkovan. Partizanove „bebe” su ostale bez najčvršće karike u timu, čuvara mreže Lazara Slavkovića koji je prekomandovan u prvi tim crno-belih.\nEkipu je napustio i napadač Vido Marković koji se parafom obavezao na vernost prvoligaškoj ekipi Mladosti GAT, zanimljivo, na oba meča u baražu pogodio je mrežu novajlije u Prvoj ligi iz Novog Sada, dok je Uroš Knežević veliko pojačanje Železničara iz Pančeva.\nIskusni Nenad Marinković je okačio kopačke o klin i postao skaut u Omladinskoj školi Partizana, a još nekolicina igrača je u potrazi za novom sredinom.\nTrujić otišao iz Srbije, potražiće sreću u ruskom Tosnu\nTetreb · 28 juli, 2021 00:25


Klipersi u seriji, novi poraz Sakramenta - Soskanal\n» Klipersi u seriji, novi poraz Sakramenta\nObjavio Bojan Đokić 03/01/2018 - 10:29\nKlipersi u seriji, novi poraz Sakramenta\nU noći između utorka i sredu u najklvalitetnijoj ligi odigrano je pet mečeva uz nastup dvojice srpskih reprezentativaca.\nKošarkaši Los Andjeles klipersa pobedili su na svom terenu ekipu Memfisa sa 113:105, dok su Sakramento kingsi poraženi od Šarlota sa 131:111.\nKliperse su do četvrte uzastopne pobede vodili Lu Vilijams sa 33 i Blejk Grifin sa 21 poenom, dok je Si Džej Vilijams ubacio 18.Srpski košarkaš Miloš Teodosić je na parketu proveo 34 minuta i za to vreme je postigao 13 poena i zabeležio pet skokova, šest asistencija, jednu blokadu i pet izgubljenih lopti.\nKošarkaši Šarlota upisali su treću uzastopnu pobedu u Sakramentu, a najzaslužniji za to bili su Nikola Batum sa 21 i Dvajt Hauard sa 20 postignutih poena, dok je Kemba Voker meč završio sa 12 poena i 10 asistencija.\nKod Kingsa, koji su izgubili pet od poslednih šest utakmica, najbolji je bio Zek Rendolf sa 24 poena.\nSrpski reprezentativac Bogdan Bogdanović je odigrao dobar meč, on je za 24 minuta u igri postigao 11 poena i upisao dva skoka i pet asistencija.\nKošarkaši Klivlenda pobedili su Portland na svom terenu sa 127:110 u debiju Ajzee Tomasa za Kavalirse. Tomas je u prvom meču za sedam meseci postigao 17 poena za 19 minuta na terenu.\nKošarkaši San Antonija slavili su protiv Njujorka sa 100:91 i ta pobeda odvela je trenera Grega Popovića na peto mesto večne liste. On je sada peti trener u istoriji po broju pobeda u NBA ligi sa 1.776 trijumfa.\nFiniks je bio bolji od Atlante sa 104:103, a pobedu Sansima doneo je Devin Buker sa linije za slobodna bacanja.


Visoki predstavnik za Bosnu i Hercegovinu Miroslav Lajčak u Briselu\nU sedištu evropskih institucija je najavljeno - prvog radnog dana naredne sedmice očekuju posetu visokog predstavnika za BiH, Miroslava Lajčaka, sa kojim će evropski zvaničnici razgovarati o poslednjem pokušaju da se provedu reforme policije.\nTako je za poneđeljak planiran susret sa evropskim komesarom za proširenje, Oli Renom, kao i sa visokim predstavnikom EU, Havijerom Solanom, zvaničnicima koji su do sada više puta upozoravali politčke lidere u BiH da bez političkog konsenzusa o reformi policije nije realno razmišljati o bilo kakvom napretku u procesu integracije sa Evropskom unijom. Sadašnje stanje, upozorava se u Briselu pred sastanak sa Lajčakom, vodi zemlju u izolaciju i gasi joj perspektive integrisanja u zajednički evropski prostor.\nUkazuje se da iz BiH do Brisela ne dopiru jasne poruke o tome šta zaista žele tamošnji politički lideri, jer njihovi konkretni potezi se razlikuju od više puta iskazane želje za što skorijem suštinskom približavanju evropskim institucijama. U svakom slučaju, očekuje se da će Miroslav Lajčak iz Brisela nazad u Sarajevo poneti vrlo ozbiljna upozorenja najviših evropskih zvaničnika, a za sebe još jednu potvrdu pune evropske podrške u nastojanju da BiH, što postaje sve očiglednije, i protiv volje njenih političkih lidera, približi Evropskoj uniji.